title: Deċiżjoni (UE) 2017/1737 tal-Parlament Ewropew tas-27 ta' April 2017 dwar l-għeluq tal-kontijiet tal-Impriża Konġunta ECSEL għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/350

         DEĊIŻJONI (UE) 2017/1737 TAL-PARLAMENT EWROPEW
   tas-27 ta' April 2017
   dwar l-għeluq tal-kontijiet tal-Impriża Konġunta ECSEL għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali tal-Impriża Konġunta ECSEL għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta ECSEL għas-sena finanzjarja 2015, flimkien mar-risposta tal-Impriża Konġunta (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-Impriża Konġunta fir-rigward tal-implimentazzjoni tal-baġit għas-sena finanzjarja 2015 (05875/2017 — C8-0091/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 209 tiegħu,

               —

               wara li kkunsidra r-Regolament tal-Kunsill (UE) Nru 561/2014 tas-6 ta' Mejju 2014 li jistabbilixxi l-Impriża Konġunta ECSEL (4), u b'mod partikolari l-Artikolu 12 tiegħu,

               —

               wara li kkunsidra r-Regolament ta' Delega tal-Kummissjoni (UE) Nru 110/2014 tat-30 ta' Settembru 2013 dwar il-Mudell tar-Regolament Finanzjarju għal korpi ta' sħubija pubblika-privata msemmija fl-Artikolu 209 tar-Regolament (UE, Euratom) Nru 966/2012 tal-Parlament Ewropew u tal-Kunsill (5),

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A8-0113/2017),

               1.

               Japprova l-għeluq tal-kontijiet tal-Impriża Konġunta ECSEL għas-sena finanzjarja 2015;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Impriża Konġunta ECSEL, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 473, 16.12.2016, p. 24.

      (2)  ĠU C 473, 16.12.2016, p. 25.

      (3)  ĠU L 298, 26.10.2012, p. 1.

      (4)  ĠU L 169, 7.6.2014, p. 152.

      (5)  ĠU L 38, 7.2.2014, p. 2.


title: Deċiżjoni tal-Kunsill 2008/389/PESK tas- 7 ta’ April 2008 dwar il-konklużjoni tal-Ftehim bejn l-Unjoni Ewropea u r-Repubblika Ċentru-Afrikana dwar l-istatus tal-forzi mmexxijin mill-Unjoni Ewropea fir-Repubblika Ċentru-Afrikana

text:
               24.5.2008

               MT

               Il-Ġurnal Uffiċjali ta’ l-Unjoni Ewropea

               L 136/45

         DEĊIŻJONI TAL-KUNSILL 2008/389/PESK
   tas-7 ta’ April 2008
   dwar il-konklużjoni tal-Ftehim bejn l-Unjoni Ewropea u r-Repubblika Ċentru-Afrikana dwar l-istatus tal-forzi mmexxijin mill-Unjoni Ewropea fir-Repubblika Ċentru-Afrikana
   IL-KUNSILL TA’ L-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 24 tiegħu,
   Wara li kkunsidra r-rakkomandazzjoni mill-Presidenza,
   Billi:

               (1)

               Fil-25 ta’ Settembru 2007, il-Kunsill tas-Sigurtà tan-Nazzjonijiet Uniti adotta r-Riżoluzzjoni 1778 (2007) li tapprova l-istabbiliment ta’ missjoni tan-Nazzjonijiet Uniti fir-Repubblika Ċentru-Afrikana u fiċ-Ċad (MINURCAT) u li tawtorizza lill-Unjoni Ewropea tiskjera f’dawk il-pajjiżi, għal perijodu ta’ sena mid-data meta tiġi ddikjarata l-kapaċità operattiva inizjali tagħha, operazzjoni mmirata li tappoġġja lill-missjoni tan-Nazzjonijiet Uniti. Ir-Riżoluzzjoni talbet ukoll lill-Gvernijiet taċ-Ċad u tar-Repubblika Ċentru-Afrikana u lill-Unjoni Ewropea biex jikkonkludu kemm jista’ jkun malajr ftehim dwar l-istatus tal-forzi għall-operazzjoni ta’ l-Unjoni Ewropea.

               (2)

               Fil-15 ta’ Ottubru 2007, il-Kunsill adotta l-Azzjoni Konġunta 2007/677/PESK dwar l-operazzjoni militari ta’ l-Unjoni Ewropea fir-Repubblika taċ-Ċad u fir-Repubblika Ċentru-Afrikana (1) (EUFOR Tchad/RCA).

               (3)

               B’segwitu għall-awtorizzazzjoni mogħtija mill-Kunsill fit-18 ta’ Settembru 2007, f’konformità ma’ l-Artikolu 24 tat-Trattat dwar l-Unjoni Ewropea, il-Presidenza, assistita mis-Segretarju Ġenerali/Rappreżentant Għoli, innegozjat Ftehim bejn l-Unjoni Ewropea u r-Repubblika Ċentru-Afrikana dwar l-istatus tal-forzi mmexxijin mill-Unjoni Ewropea fir-Repubblika Ċentru-Afrikana.

               (4)

               Il-Ftehim għandu jiġi approvat,

         IDDEĊIEDA KIF ĠEJ:
   Artikolu 1
   Il-Ftehim bejn l-Unjoni Ewropea u r-Repubblika Ċentru-Afrikana dwar l-istatus tal-forzi mmexxijin mill-Unjoni Ewropea fir-Repubblika Ċentru-Afrikana huwa b’dan approvat f’isem l-Unjoni Ewropea.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat jinnomina l-persuna bis-setgħa li tiffirma l-Ftehim sabiex jorbot lill-Unjoni Ewropea.
   Artikolu 3
   Din id-Deċiżjoni għandha tidħol fis-seħħ fil-jum ta’ l-adozzjoni tagħha.
   Artikolu 4
   Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.

      Magħmula fi Brussell, 7 ta’ April 2008.

            Għall-Kunsill

            Il-President

         R. ŽERJAV

      (1)  ĠU L 279, 23.10.2007, p. 21.
    ---documentbreak---

               24.5.2008

               MT

               Il-Ġurnal Uffiċjali ta’ l-Unjoni Ewropea

               L 136/46

         TRADUZZJONI
   FTEHIM
   bejn l-Unjoni Ewropea u r-Repubblika Ċentru-Afrikana dwar l-istatus tal-forzi mmexxijin mill-Unjoni Ewropea fir-Repubblika Ċentru-Afrikana
   L-UNJONI EWROPEA, minn issa ’l quddiem imsejħa “l-UE”,
   minn naħa waħda, u
   R-REPUBBLIKA ĊENTRU-AFRIKANA, minn issa ’l quddiem imsejħa “l-Istat ospitanti”,
   minn naħa oħra,
   minn issa ’l quddiem imsejħin “il-partijiet”,
   WARA LI KKUNSIDRAW:

               —

               ir-Riżoluzzjoni 1778 (2007) tal-Kunsill tas-Sigurtà tan-Nazzjonijiet Uniti tal-25 ta’ Settembru 2007;

               —

               l-Azzjoni Konġunta 2007/677/PESK tal-15 ta’ Ottubru 2007 tal-Kunsill dwar l-operazzjoni militari ta’ l-Unjoni Ewropea fir-Repubblika taċ-Ċad u fir-Repubblika Ċentru-Afrikana (EUFOR Tchad/RCA);

               —

               li dan il-Ftehim ma jaffettwax id-drittijiet u l-obbligi tal-partijiet taħt ftehim internazzjonali u strumenti oħrajn li jistabbilixxu qrati u tribunali internazzjonali, inkluż l-Istatut tal-Qorti Kriminali Internazzjonali,

         FTIEHMU KIF ĠEJ:
   Artikolu 1
   Kamp ta’ applikazzjoni u definizzjonijiet
   1.   Id-dispożizzjonijiet ta’ dan il-Ftehim għandhom japplikaw għall-Forzi mmexxijin mill-Unjoni Ewropea u l-persunal tagħhom.
   2.   Id-dispożizzjonijiet ta’ dan il-Ftehim għandhom japplikaw biss fit-territorju ta’ l-Istat ospitanti.
   3.   Għall-fini ta’ dan il-Ftehim:

               (a)

               “forzi mmexxijin mill-Unjoni Ewropea” (EUFOR) għandha tfisser il-kwartieri ġenerali militari ta’ l-UE u l-kontinġenti nazzjonali li jikkontribwixxu għall-operazzjoni, it-tagħmir tagħhom u l-mezzi tat-trasport tagħhom;

               (b)

               “operazzjoni” għandha tfisser it-tħejjija, l-istabbiliment, l-eżekuzzjoni u l-appoġġ tal-missjoni militari b’segwitu għall-mandat li jirriżulta mir-Riżoluzzjoni 1778(2007) tal-Kunsill tas-Sigurtà tan-Nazzjonijiet Uniti tal-25 ta’ Settembru 2007;

               (ċ)

               “kmandant tal-forza ta’ l-UE” għandha tfisser il-kmandant fiż-żona ta’ l-operazzjonijiet;

               (d)

               “kwartieri ġenerali militari ta’ l-UE” għandha tfisser il-kwartieri ġenerali militari u l-elementi tagħhom, hi x’inhi l-lokazzjoni tagħhom, taħt l-awtorità tal-kmandanti militari ta’ l-UE li jeżerċitaw il-kmand militari jew il-kontroll ta’ l-operazzjoni;

               (e)

               “kontinġenti nazzjonali” għandha tfisser l-unitajiet u l-elementi li jappartjenu lill-Istati Membri ta’ l-Unjoni Ewropea u lil Stati oħrajn li jipparteċipaw fl-operazzjoni;

               (f)

               “persunal ta’ l-EUFOR” għandha tfisser il-persunal ċivili u militari assenjat lill-EUFOR kif ukoll il-persunal insedjat għat-tħejjija ta’ l-operazzjoni u l-persunal fuq missjoni għal Stat Mittenti jew istituzzjoni ta’ l-UE fil-qafas ta’ l-operazzjoni, preżenti, ħlief kif ipprovdut mod ieħor f’dan il-Ftehim, fit-territorju ta’ l-Istat Ospitanti, bl-eċċezzjoni tal-persunal impjegat lokalment u l-persunal impjegat minn kuntratturi kummerċjali internazzjonali;

               (g)

               “persunal impjegat lokalment” għandha tfisser il-membri tal-persunal li jkunu ċittadini ta’ l-Istat ospitanti jew ikunu residenti permanenti fih;

               (h)

               “faċilitajiet” għandha tfisser il-bini, l-akkomodazzjoni u t-terreni kollha meħtieġa għall-EUFOR u għall-persunal ta’ l-EUFOR;

               (i)

               “Stat kontributur” għandha tfisser Stat li jipprovdi kontinġent nazzjonali għall-EUFOR.

         Artikolu 2
   Dispożizzjonijiet ġenerali
   1.   L-EUFOR u l-persunal ta’ l-EUFOR għandhom jirrispettaw il-liġijiet u r-regolamenti ta’ l-Istat ospitanti u għandhom jastjenu minn kull azzjoni jew attività inkompatibbli ma’ l-objettivi ta’ l-operazzjoni.
   2.   L-EUFOR għandha tikkomunika regolarment lill-gvern ta’ l-Istat ospitanti n-numru ta’ membri tal-persunal tagħha stazzjonat fit-territorju ta’ l-Istat ospitanti.
   Artikolu 3
   Identifikazzjoni
   1.   Il-membri tal-persunal ta’ l-EUFOR għandhom f’kull waqt iġorru magħhom il-passaport tagħhom jew il-karti ta’ l-identità militari tagħhom.
   2.   Il-vetturi, l-inġenji ta’ l-ajru, il-bastimenti u l-mezzi l-oħrajn tat-trasport ta’ l-EUFOR għandhom ikollhom fuqhom marki ta’ identifikazzjoni u/jew pjanċi tar-reġistrazzjoni distinti ta’ l-EUFOR, li dwarhom għandhom ikunu notifikati l-awtoritajiet ta’ l-Istat ospitanti.
   3.   L-EUFOR għandu jkollha d-dritt ittajjar il-bandiera ta’ l-Unjoni Ewropea u marki distinti, bħal insinji militari, titli u simboli uffiċjali, fuq il-faċilitajiet, il-vetturi u l-mezzi l-oħrajn tat-trasport tagħha. L-uniformijiet tal-persunal ta’ l-EUFOR għandu jkollhom fuqhom emblema distinta ta’ l-EUFOR. Il-bnadar jew l-insinji nazzjonali tal-kontinġenti nazzjonali li jkunu qed jipparteċipaw fl-operazzjoni jistgħu jintwerew fuq il-faċilitajiet, il-vetturi u l-mezzi l-oħrajn tat-trasport u l-uniformijiet ta’ l-EUFOR, kif jiddeċiedi l-kmandant tal-forza ta’ l-UE.
   Artikolu 4
   Qsim tal-fruntieri u moviment fit-territorju ta’ l-Istat ospitanti
   1.   Il-membri tal-persunal ta’ l-EUFOR għandhom jidħlu fit-territorju ta’ l-Istat ospitanti biss permezz tal-preżentazzjoni tad-dokumenti previsti fl-Artikolu 3(1) jew, fil-każ ta’ l-ewwel dħul, ta’ ordni ta’ missjoni individwali jew kollettiva maħruġa mill-EUFOR. Huma għandhom ikunu eżenti mir-regolamenti fir-rigward tal-passaporti u l-viżi, l-ispezzjonijiet relatati ma’ l-immigrazzjoni u l-kontroll tad-dwana mad-dħul, mal-ħruġ jew fit-territorju ta’ l-Istat ospitanti.
   2.   Il-membri tal-persunal ta’ l-EUFOR għandhom ikunu eżenti mir-regolamenti ta’ l-Istat ospitanti li jirregolaw ir-reġistrazzjoni u l-kontroll tal-barranin, iżda ma jiksbu l-ebda dritt għal residenza jew domiċilju permanenti fit-territorju ta’ l-Istat ospitanti.
   3.   L-assi u l-mezzi tat-trasport ta’ l-EUFOR li jidħlu, jittransitaw, jew joħorġu mit-territorju ta’ l-Istat ospitanti b’appoġġ għall-operazzjoni għandhom ikunu eżenti minn kwalunkwe obbligu li jipprovdu inventarji jew dokumentazzjoni doganali oħra, u minn kwalunkwe spezzjoni.
   4.   Il-membri tal-persunal ta’ l-EUFOR jistgħu jsuqu vetturi bil-mutur u jħaddmu inġenji ta’ l-ajru fit-territorju ta’ l-Istat ospitanti bil-kondizzjoni li jkollhom, skond il-każ, liċenzja tas-sewqan jew liċenzja ta’ bdot nazzjonali, internazzjonali jew militari validi.
   5.   Għall-fini ta’ l-operazzjoni, l-Istat ospitanti għandu jagħti lill-EUFOR u lill-persunal tagħha l-libertà ta’ moviment u ta’ ċirkolazzjoni fit-territorju tiegħu, inkluż l-ispazju ta’ l-ajru tiegħu.
   6.   Għall-fini ta’ l-operazzjoni, l-EUFOR tista’ twettaq, fit-territorju ta’ l-Istat ospitanti, inkluż fl-ispazju ta’ l-ajru tiegħu, kwalunkwe eżerċizzju jew prattika bl-armamenti.
   7.   Għall-fini ta’ l-operazzjoni, l-EUFOR tista’ tuża t-toroq pubbliċi, il-pontijiet, it-tragetti u l-ajruporti mingħajr ma tħallas dazji, imposti, pedaġġi, taxxi u ħlasijiet simili. L-EUFOR m’għandhiex tkun eżenti minn ħlasijiet raġonevoli għas-servizzi li tibbenefika minnhom fuq talba tagħha, skond il-kondizzjonijiet li japplikaw għal dawk mogħtija lill-forzi armati ta’ l-Istat ospitanti.
   Artikolu 5
   Privileġġi u immunitajiet ta’ l-EUFOR mogħtija mill-Istat ospitanti
   1.   Il-faċilitajiet ta’ l-EUFOR għandhom ikunu invjolabbli. L-aġenti ta’ l-Istat ospitanti m’għandhomx jidħlu fihom mingħajr il-kunsens tal-kmandant tal-forza ta’ l-UE.
   2.   Il-faċilitajiet ta’ l-EUFOR, it-tagħmir tagħhom u l-oġġetti l-oħra fihom, kif ukoll il-mezzi ta’ trasport tagħhom, għandhom ikunu ħielsa minn kull tfittxija, sekwestru, ħtif jew eżekuzzjoni. Madankollu, il-kmandant tal-forza ta’ l-UE jista’ jawtorizza lill-awtoritajiet ta’ l-Istat ospitanti biex jagħmel tfittxija. F’dan il-każ, din issir fil-preżenza tar-rappreżentant tal-kmandant tal-forza ta’ l-UE.
   3.   L-EUFOR, kif ukoll il-proprjetà u r-riżorsi tagħha, irrispettivament minn fejn jinsabu u mid-detentur tagħhom, għandhom igawdu l-immunità minn kull forma ta’ proċess legali.
   4.   L-arkivji u d-dokumenti ta’ l-EUFOR għandhom ikunu dejjem invjolabbli, ikunu fejn ikunu.
   5.   Il-korrispondenza uffiċjali ta’ l-EUFOR għandha tkun invjolabbli. “Korrispondenza uffiċjali” tfisser kull korrispondenza relatata ma’ l-operazzjoni u l-funzjonijiet tagħha.
   6.   Fir-rigward ta’ merkanzija mixtrija jew importata, servizzi pprovduti u faċilitajiet użati mill-EUFOR għall-finijiet ta’ l-operazzjoni, l-EUFOR, kif ukoll il-fornituri jew il-kuntratturi tagħha, dment li dawn ta’ l-aħħar ma jkollhomx in-nazzjonalità ta’ l-Istat ospitanti, għandhom ikunu eżenti mill-imposti, it-taxxi u l-ħlasijiet simili kollha nazzjonali, reġjonali u komunali. L-EUFOR m’għandhiex tkun eżenti mill-imposti, it-taxxi jew il-ħlasijiet li jirrappreżentaw ħlas għal servizzi mwettqa.
   7.   L-Istat ospitanti għandu jippermetti d-dħul ta’ oġġetti ddestinati għall-operazzjoni u jeżentahom minn dazji doganali, imposti, pedaġġi, taxxi u ħlasijiet simili kollha ħlief għall-ħlasijiet għal ħażna, trasport u servizzi mwettqa oħrajn.
   Artikolu 6
   Privileġġi u immunitajiet tal-persunal ta’ l-EUFOR mogħtija mill-Istat ospitanti
   1.   Il-persunal ta’ l-EUFOR m’għandu jkun suġġett għall-ebda forma ta’ arrest jew ta’ detenzjoni.
   2.   Id-dokumenti, il-korrispondenza u l-proprjetà tal-persunal ta’ l-EUFOR għandhom igawdu l-invjolabbiltà, ħlief fil-każ ta’ miżuri ta’ eżekuzzjoni awtorizzati skond il-paragrafu 6.
   3.   Il-persunal ta’ l-EUFOR għandu jgawdi l-immunità mill-ġurisdizzjoni kriminali ta’ l-Istat ospitanti fiċ-ċirkostanzi kollha.
   L-immunità mill-ġurisdizzjoni kriminali tal-persunal ta’ l-EUFOR tista’ tiġi rrinunzjata mill-Istat kontributur jew l-istituzzjoni ta’ l-UE konċernata, skond il-każ. Tali rinunzja għandha dejjem tkun espressa.
   4.   Il-persunal ta’ l-EUFOR għandu jgawdi l-immunità mill-ġurisdizzjoni ċivili u amministrattiva ta’ l-Istat ospitanti fir-rigward tal-kliem li jgħid jew jikteb u l-atti kollha li jwettaq fil-qadi tal-funzjonijiet uffiċjali tiegħu. Jekk jitressaq xi proċediment ċivili kontra l-persunal ta’ l-EUFOR quddiem kwalunkwe qorti ta’ l-Istat Ospitanti, il-Kmandant tal-Forza ta’ l-UE u l-awtorità kompetenti ta’ l-Istat Mittenti jew ta’ l-istituzzjoni ta’ l-UE għandhom jiġu nnotifikati minnufih. Qabel il-bidu tal-proċediment quddiem il-qorti, il-kmandant tal-forza ta’ l-UE u l-awtorità kompetenti ta’ l-Istat kontributur jew ta’ l-istituzzjoni ta’ l-UE għandhom jiċċertifikaw lill-qorti jekk l-att in kwistjoni kienx twettaq mill-persunal ta’ l-EUFOR fil-qadi tal-funzjonijiet uffiċjali tiegħu.
   Jekk l-att twettaq fil-qadi ta’ funzjonijiet uffiċjali, il-proċediment m’għandux jinbeda u għandhom japplikaw id-dispożizzjonijiet ta’ l-Artikolu 15. Jekk l-att ma ġiex imwettaq fl-eżerċizzju ta’ funzjonijiet uffiċjali, il-proċediment jista’ jitkompla. Iċ-ċertifikazzjoni mill-kmandant tal-forza ta’ l-UE u l-awtorità kompetenti ta’ l-Istat kontributur jew l-istituzzjoni kkonċernata ta’ l-UE torbot lill-ġurisdizzjoni ta’ l-Istat ospitanti li ma jistax jikkontestaha.
   Il-bidu ta’ proċedimenti mill-persunal ta’ l-EUFOR għandu jipprekludih milli jinvoka l-immunità mill-ġurisdizzjoni fir-rigward ta’ kwalunkwe kontro-talba relatata direttament mat-talba prinċipali.
   5.   Il-persunal ta’ l-EUFOR m’huwiex obbligat li jagħti xiehda.
   6.   L-ebda miżura ta’ eżekuzzjoni ma tista’ tittieħed fir-rigward tal-persunal ta’ l-EUFOR, ħlief fil-każ li jinfetaħ kontrih proċediment ċivili mhux relatat mal-funzjonijiet uffiċjali tiegħu. Il-proprjetà tal-persunal ta’ l-EUFOR, li tkun ċċertifikata mill-kmandant tal-forza ta’ l-UE bħala meħtieġa għat-twettiq tal-funzjonijiet uffiċjali tiegħu, għandha tkun ħielsa mis-sekwestru għall-eżekuzzjoni ta’ sentenza, deċiżjoni jew ordni. Fi proċedimenti ċivili l-persunal ta’ l-EUFOR m’għandu jkun suġġett għal ebda restrizzjoni tal-libertà personali tiegħu jew għal xi miżuri oħra ta’ kostrinġiment.
   7.   L-immunità tal-persunal ta’ l-EUFOR mill-ġurisdizzjoni ta’ l-Istat ospitanti ma teżentahx mill-ġurisdizzjoniijiet ta’ l-Istati kontributuri rispettivi.
   8.   Il-persunal ta’ l-EUFOR għandu fir-rigward tas-servizzi mwettqa għall-EUFOR ikunu eżenti mid-dispożizzjonijiet tas-sigurtà soċjali li jistgħu jkunu fis-seħħ fl-Istat ospitanti.
   9.   Il-persunal ta’ l-EUFOR għandu jkun eżenti minn kull forma ta’ tassazzjoni fl-Istat ospitanti fuq is-salarju u l-emolumenti mħallsa lilu mill-EUFOR jew mill-Istati kontributuri, kif ukoll fuq kwalunkwe dħul li jirċievi minn barra l-Istat ospitanti.
   10.   Il-persunal ta’ l-EUFOR għandu jkun soġġett għall-ħlas tad-dazji doganali, tat-taxxi u ħlas ieħor relatat fuq l-oġġetti maħsuba għall-użu personali tiegħu, ħlief dawk li diġà kienu fil-pussess tiegħu mad-dħul tiegħu fit-territorju ta’ l-Istat ospitanti u dawk ta’ l-ewwel neċessità. Hu m’għandux ikun eżenti mill-ħlas ta’ l-ispejjeż ta’ ħżin, trasport u spejjeż relatati ma’ servizz analogi fuq l-oġġetti destinati għall-użu personali tiegħu.
   Il-bagalji personali tal-persunal ta’ l-EUFOR għandhom ikunu eżenti mill-ispezzjoni, sakemm ma jkunx hemm raġunijiet serji sabiex ikun preżunt li jkollhom fihom oġġetti li ma jkunux għall-użu personali tal-persunal ta’ l-EUFOR, jew oġġetti li l-importazzjoni jew l-esportazzjoni tagħhom tkun projbita mil-liġi jew kontrollata mir-regolamenti ta’ kwarantina ta’ l-Istat ospitanti. Tali spezzjoni għandha titmexxa biss fil-preżenza tal-persunal ta’ l-EUFOR konċernat jew ta’ rappreżentant awtorizzat ta’ l-EUFOR.
   Artikolu 7
   Persunal impjegat lokalment
   Il-persunal impjegat lokalment għandu jgawdi privileġġi u immunitajiet biss safejn ammess mill-Istat ospitanti. Madankollu, l-Istat ospitanti għandu jeżerċita l-ġurisdizzjoni tiegħu fuq dak il-persunal b’tali mod li ma jfixkilx eċċessivament it-twettiq tal-funzjonijiet ta’ l-operazzjoni.
   Artikolu 8
   Ġurisdizzjoni kriminali
   L-awtoritajiet kompetenti ta’ Stat kontributur għandhom id-dritt jeżerċitaw fit-territorju ta’ l-Istat ospitanti l-ġurisdizzjoni kriminali u s-setgħat dixxiplinarji kollha mogħtija lilhom bil-liġi ta’ l-Istat kontributur fir-rigward tal-persunal kollu ta’ l-EUFOR suġġett għal-liġi relevanti ta’ l-Istat kontributur.
   Artikolu 9
   Uniformi u armi
   1.   L-ilbies ta’ l-uniformi għandu jkun suġġett għar-regoli adottati mill-kmandant tal-forza ta’ l-UE.
   2.   Il-persunal militari ta’ l-EUFOR jista’ jġorr armi u munizzjon bil-kondizzjoni li jkun awtorizzat jagħmel dan skond l-ordnijiet li jkollu.
   Artikolu 10
   Appoġġ mill-Istat ospitanti u kuntratti
   1.   L-Istat ospitanti jaċċetta, jekk jintalab, li jgħin lill-EUFOR fit-tfittxija għal faċilitajiet xierqa.
   2.   L-Istat Ospitanti, fil-limit tal-possibbiltajiet tiegħu, għandu jipprovdi, mingħajr ħlas, faċilitijiet li tagħhom huwa s-sid safejn dawn il-faċilitajiet jintalbu għat-twettiq ta’ attivitajiet amministrattivi u operattivi ta’ l-EUFOR. Fir-rigward tal-faċilitajiet li japparjenu lil entitajiet legali privati, l-Istat ospitanti jimpenja ruħu li jappoġġa, bl-ispejjeż ta’ l-EUFOR, l-isforzi tar-riċerka u tat-tqegħid għad-dispożizzjoni tagħhom.
   3.   Skond il-mezzi u l-kapaċitajiet tiegħu, l-Istat ospitanti għandu jgħin fit-tħejjija, l-istabbiliment, it-twettiq u s-sostenn ta’ l-operazzjoni. L-assistenza u s-sostenn ta’ l-operazzjoni mill-Istat ospitanti għandhom jingħataw bl-istess kondizzjonijiet ta’ l-assistenza u s-sostenn mogħtijin lill-forzi armati ta’ l-Istat Opsitanti.
   4.   Il-liġi applikabbli għall-kuntratti konklużi mill-EUFOR fl-Istat ospitanti għandhom jiġu determinati mill-kuntratt.
   5.   Il-kuntratt jista’ jistipula li l-proċedura tar-riżoluzzjoni tat-tilwim imsemmi fl-Artikolu 15(3 u 4) għandha tkun applikabbli għat-tilwim li jirriżulta mill-applikazzjoni tal-kuntratt.
   6.   L-Istat ospitanti għandu jiffaċilita l-implimentazzjonui tal-kuntratti konklużi mill-EUFOR ma’ l-entitajiet kummerċjali għall-finijiet ta’ l-operazzjoni.
   Artikolu 11
   Modifika għall-faċilitajiet
   1.   L-EUFOR għandha tkun awtorizzata li tibni, tibdel jew timmodifika l-faċilitajiet skond il-ħtiġijiet operattivi tagħha.
   2.   L-Istat ospitanti m’għandu jitlob mill-EUFOR l-ebda kumpens għal tali bini, bdil jew modifiki.
   Artikolu 12
   Persunal li jmut ta’ l-EUFOR
   1.   Il-Kap tal-Missjoni għandu jkollu d-dritt li jieħu f’idejh u li jagħmel l-arranġamenti xierqa għar-ripatrijazzjoni ta’ kwalunkwe membru mejjet tal-persunal ta’ l-EUFOR, kif ukoll tal-proprjetà personali tiegħu.
   2.   M’għandha ssir ebda awtopsja fuq membru mejjet ta’ l-EUFOR mingħajr il-kunsens ta’ l-Istat konċernat u l-presenza ta’ rappreżentant ta’ l-EUFOR u/jew l-Istat konċernat.
   3.   L-Istat ospitanti u l-EUFOR għandhom jikkooperaw kemm jista’ jkun bil-ħsieb li persunal mejjet ta’ l-EUFOR jiġi ripatrijat malajr.
   Artikolu 13
   Sigurtà ta’ L-EUFOR u Pulizija Militari
   1.   L-Istat ospitanti għandu jieħu l-miżuri kollha xierqa biex jiżgura s-sikurezza u s-sigurtà ta’ l-EUFOR u l-persunal tiegħu.
   2.   L-EUFOR għandha tkun awtorizzata tieħu l-miżuri meħtieġa sabiex tiżgura l-protezzjoni tal-faċilitajiet tagħha, inklużi dawk użati waqt it-taħriġ tagħha, kontra kull attakk jew intrużjoni esterni.
   3.   Il-kmandant tal-forza ta’ l-UE jista’ jistabbilixxi unità ta’ pulizija militari sabiex tinżamm l-ordni fil-faċilitajiet ta’ l-EUFOR.
   4.   L-unità tal-pulizija militari tista’ wkoll, f’konsultazzjoni u kooperazzjoni mal-pulizija militari jew il-pulizija ta’ l-Istat ospitanti, topera barra minn dawk il-faċilitajiet sabiex tiżgura ż-żamma ta’ l-ordni u d-dixxiplina fost il-persunal ta’ l-EUFOR.
   Artikolu 14
   Komunikazzjonijiet
   1.   L-EUFOR tista’ tinstalla u topera stazzjonijiet tar-radju li jibagħtu u jirċievu, kif ukoll sistemi satellitari. Hija għandha tikkoopera ma’ l-awtoritajiet kompetenti ta’ l-Istat ospitanti bil-ħsieb li jiġu evitati konflitti fl-użu tal-frekwenzi adatti. L-Istat ospitanti għandu jagħti l-aċċess mingħajr ħlas għall-ispektrum tal-frekwenza.
   2.   L-EUFOR għandha tgawdi d-dritt għal komunikazzjoni bla restrizzjonijiet bir-radju (inkluż radju satellitari, mobbli jew ta’ l-idejn), bit-telefon, bit-telegrafu, bil-fax u b’mezzi oħrajn, kif ukoll id-dritt li tinstalla t-tagħmir meħtieġ għaż-żamma ta’ tali komunikazzjonijiet fi ħdan u bejn il-faċilitajiet ta’ l-EUFOR, inkluż it-tqegħid ta’ cables u linji fissi għall-fini ta’ l-operazzjoni.
   3.   Fil-faċilitajiet tagħha stess l-EUFOR tista’ tagħmel l-arranġamenti meħtieġa sabiex titwassal il-posta indirizzata lil jew mill-EUFOR u/jew il-persunal ta’ l-EUFOR f’kollaborazzjoni, jekk il-kmandant tal-forza ta’ l-UE jqis li dan hu meħtieġ, ma’ l-awtoritajiet kompetenti ta’ l-Istat ospitanti.
   Artikolu 15
   Talba għall-indennizz għal mewt, korriment, ħsara jew telf
   1.   L-EUFOR u l-persunal ta’ l-EUFOR m’għandhom ikunu responsabbli għal ebda ħsara jew telf ta’ proprjetà ċivili jew tal-gvern relatati ma’ ħtiġijiet operattivi jew ikkawżati minn attivitajiet marbuta ma’ tfixkil ċivili jew mal-protezzjoni ta’ l-EUFOR.
   2.   Bil-ħsieb li tintlaħaq soluzzjoni bonarja, it-talbiet għal indennizz għal ħsara jew telf ta’ proprjetà ċivili jew tal-gvern mhux koperti mill-paragrafu 1, kif ukoll talbiet għal indennizz fuq mewt jew korriment ta’ persuni u għal ħsara jew telf ta’ proprjetà ta’ l-EUFOR, għandhom jitressqu lill-EUFOR permezz ta’ l-awtoritajiet kompetenti ta’ l-Istat ospitanti, safejn ikunu konċernati t-talbiet imressqa minn persuni ġuridiċi jew fiżiċi mill-Istat ospitanti, jew lill-awtoritajiet kompetenti ta’ l-Istat ospitanti, safejn ikunu konċernati t-talbiet imressqa mill-EUFOR.
   3.   Fejn ma tistax tinstab soluzzjoni amikevoli, it-talba għandha tintbagħat lil kummissjoni ta’ indennizz magħmula fuq bażi indaqs minn rappreżentanti ta’ l-EUFOR u rappreżentanti ta’ l-Istat ospitanti. Id-deċiżjonijiet dwar it-talbiet għandu jintlaħaq bi qbil komuni.
   4.   Fejn ma tistax tintlaħaq soluzzjoni fil-kummissjoni ta’ indennizz, it-tilwima għandha:

               (a)

               għal talbiet ta’ 40 000 EUR jew inqas, tiġi riżolta b’mezzi diplomatiċi bejn l-Istat ospitanti u r-rappreżentanti ta’ l-UE;

               (b)

               għal talbiet ’il fuq mill-ammont imsemmi fil-punt a), titressaq quddiem tribunal ta’ arbitraġġ, li d-deċiżjonijiet tagħha għandhom ikunu jorbtu.

         5.   It-tribunal ta’ l-arbitraġġ għandu jkun magħmul minn tlitt arbitri, li wieħed minnhom ikun maħtur mill-Istat ospitanti, ieħor ikun maħtur mill-EUFOR u t-tielet wieħed ikun maħtur b’mod konġunt mill-Istat ospitanti u l-EUFOR. Jekk waħda mill-partijiet ma taħtarx arbitru fi żmien xahrejn jew jekk ma jistax jintlaħaq qbil bejn l-Istat ospitanti u l-EUFOR dwar il-ħatra tat-tielet arbitru, l-arbitru in kwistjoni għandu jinħatar mill-President tal-Qorti tal-Ġustizzja tal-Komunitajiet Ewropej.
   6.   Għandu jiġi konkluż arranġament amministrattiv bejn l-EUFOR u l-awtoritajiet amministrattivi ta’ l-Istat ospitanti sabiex jiġu determinati t-termini tar-referenza tal-kummissjoni ta’ indennizz u tat-tribunal, il-proċedura applikabbli fi ħdan dawn l-organi u l-kondizzjonijiet li bihom għandhom jiġu ppreżentati t-talbiet.
   Artikolu 16
   Kollegamenti ta’ kooperazzjoni u tilwim
   1.   It-tilwim kollu li jirriżulta b’rabta ma’ l-applikazzjoni ta’ dan il-Ftehim għandu jiġi eżaminat b’mod konġunt mir-rappreżentanti ta’ l-EUFOR u l-awtoritajiet kompetenti ta’ l-Istat ospitanti.
   2.   F’nuqqas ta’ kwalunkwe deċiżjoni minn qabel, it-tilwim fir-rigward ta’ l-interpretazzjoni jew l-applikazzjoni ta’ dan il-Ftehim għandu jiġi deċiż bejn l-Istati ospitanti u rappreżentanti ta’ l-UE b’mezzi diplomatiċi.
   Artikolu 17
   Dispożizzjonijiet oħra
   1.   Kull meta dan il-Ftehim jirriferi għall-immunitajiet, privileġġi u drittijiet ta’ l-EUFOR u tal-persunal ta’ l-EUFOR, il-Gvern ta’ l-Istat ospitanti għandu jkun responsabbli għall-implementazzjoni u l-konformità magħhom min-naħa ta’ l-awtoritajiet lokali xierqa ta’ l-Istat ospitanti.
   2.   Xejn f’dan il-Ftehim ma huwa intiż jew għandu jiftiehem li jikkostitwixxi deroga minn kwalunkwe dritt li minnu jgawdi, skond xi ftehim ieħor, Stat Membru ta’ l-UE jew kwalunkwe Stat ieħor li jikkontribwixxi għall-EUFOR.
   Artikolu 18
   Arranġamenti implimentattivi
   Għall-finijiet ta’ l-applikazzjoni ta’ dan il-Ftehim, il-kwistjonijiet operattivi, amministrattivi u tekniċi jistgħu jkunu s-suġġett ta’ arranġamenti separati li jiġu konklużi bejn il-Kmandant tal-Forza ta’ l-UE u l-awtoritajiet amministrattivi ta’ l-Istat ospitanti.
   Artikolu 19
   Dħul fis-seħħ u terminazzjoni
   1.   Dan il-Ftehim għandu jidħol fis-seħħ fil-jum meta jiġi ffirmat u għandu jibqa’ fis-seħħ sad-data tat-tluq ta’ l-aħħar element ta’ l-EUFOR u ta’ l-aħħar persunal ta’ l-EUFOR, kif notifikat mill-EUFOR.
   2.   Minkejja l-paragrafu 1, id-dispożizzjonijiet li jinsabu fl-Artikoli 4(7), 5(1-3), 5(6), 5(7), 6(1), 6(3), 6(4), 6(6), 6(8-10), 10(2), 11, 13(1), 13(2) u 15 għandhom jitqiesu bħala applikabbli mid-data ta’ l-iskjerament ta’ l-ewwel membru tal-persunal ta’ l-EUFOR jekk dik id-data kienet qabel id-data tad-dħul fis-seħħ ta’ dan il-Ftehim.
   3.   Dan il-Ftehim jista’ jiġi emendat abbażi ta’ ftehim bil-miktub bejn il-Partijiet.
   4.   It-terminazzjoni ta’ dan il-Ftehim m’għandhiex tolqot id-drittijiet jew l-obbligi li jirriżultaw mill-eżekuzzjoni ta’ dan il-Ftehim qabel tali terminazzjoni.

      Magħmul f’Bangui, is-16 ta’ April 2008 f’erba’ eżemplari oriġinali bil-lingwa Franċiża

            Għall-Unjoni Ewropea

            Għar-Repubblika Ċentru-Afrikana


title: 2009/121/KE: Deċiżjoni tal-Kunsill tat- 18 ta' Diċembru 2008 li tirrifjuta l-proposta mill-Kummissjoni għal Regolament tal-Kunsill li jimplimenta r-Regolament (KE) Nru 853/2004 tal-Parlament Ewropew u tal-Kunsill fir-rigward tal-użu ta' sustanzi antimikrobiċi għad-dekontaminazzjoni fil-wiċċ tal-karkassi tat-tjur (Test b’relevanza għaż-ŻEE)

text:
               13.2.2009

               MT

               Il-Ġurnal Uffiċjali tal-Unjoni Ewropea

               L 42/13

         DEĊIŻJONI TAL-KUNSILL
   tat-18 ta' Diċembru 2008
   li tirrifjuta l-proposta mill-Kummissjoni għal Regolament tal-Kunsill li jimplimenta r-Regolament (KE) Nru 853/2004 tal-Parlament Ewropew u tal-Kunsill fir-rigward tal-użu ta' sustanzi antimikrobiċi għad-dekontaminazzjoni fil-wiċċ tal-karkassi tat-tjur
   (Test b’relevanza għaż-ŻEE)
   (2009/121/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 202 tiegħu,
   Wara li kkunsidra r-Regolament (KE) Nru 853/2004 tal-Parlament Ewropew u tal-Kunsill tad-29 ta' April 2004 li jistabbilixxi ċerti regoli speċifiċi ta' iġjene għall-ikel li joriġina mill-annimali (1), u b’mod partikolari l-Artikolu 3(2) tiegħu,
   Wara li kkunsidra l-proposta mill-Kummissjoni għal Regolament tal-Kunsill li jimplimenta r-Regolament (KE) Nru 853/2004 fir-rigward tal-użu ta' sustanzi antimikrobiċi għad-dekontaminazzjoni fil-wiċċ tal-karkassi tat-tjur,
   Wara li kkunsidra d-Deċiżjoni tal-Kunsill 1999/468/KE tat-28 ta’ Ġunju 1999 li tipprovdi l-proċeduri għall-eżerċizzju tas-setgħat tal-implimentazzjoni konferiti fuq il-Kummissjoni (2), u b'mod partikolari l-Artikolu 5 tagħha,
   Billi:

               (1)

               Ir-Regolament (KE) Nru 853/2004 jistabbilixxi regoli speċifiċi dwar l-iġjene tal-ikel li joriġina mill-annimali għall-operaturi tan-negozju alimentari. Huwa jipprevedi li l-operaturi tan-negozju alimentari m'għandhom jużaw ebda sustanza oħra għajr l-ilma għad-dekontaminazzjoni fil-wiċċ minn fuq prodotti li joriġinaw mill-annimali, sakemm l-użu ta' tali sustanza ma ġietx approvata skont dak ir-Regolament.

               (2)

               Fit-twettiq tal-linji politiċi Komunitarji għandu jkun assigurat livell għoli ta' ħarsien tas-saħħa tal-bniedem. Il-miżuri adottati mill-Komunità li jirregolaw l-ikel u l-għalf għandhom ikunu bbażati fuq valutazzjoni adatta tar-riskji possibbli għas-saħħa tal-bniedem u tal-annimali u għandhom, filwaqt li jieħdu kont tal-evidenza xjentifika eżistenti, iżommu fis-seħħ, jew jekk xjentifikament iġġustifikat, iżidu l-livell ta' ħarsien tas-saħħa tal-bniedem u tal-annimali żgurat fil-Komunità. L-istandards għolja tal-iġjene fil-katina tal-produzzjoni tal-ikel u l-iskartar jew il-projbizzjoni tal-użu ta' sustanzi li potenzjalment jistgħu jaħbu prattiki ħżiena ta' iġjene huma prijorità ċentrali fil-Komunità.

               (3)

               Barra minn hekk, għandu jkun żgurat livell għoli ta' ħarsien tal-ambjent fit-twettiq tal-linji politiċi Komunitarji, kemm permezz tal-atti tal-politika ambjentali nfisha kif ukoll permezz tal-integrazzjoni tar-rekwiżiti tal-politika ambjentali fid-definizzjoni u l-implimentazzjoni ta' linji politiċi u attivitajiet Komunitarji oħrajn.

               (4)

               Il-proposta tal-Kummissjoni tissottolinja li diversi sustanzi antimikrobiċi bħad-diossidu tal-kloru, klorit tas-sodju aċidifikat, fosfat tat-trisodju jew perossiaċidi li jintużaw għad-dekontaminazzjoni fil-wiċċ ta' karkassi tat-tjur jistgħu jkunu ta' riskju għall-ambjent akkwatiku, is-saħħa tal-persunal li jaħdem f'sistemi tal-ilma mormi u fl-operat u l-eżekuzzjoni ta' sistemi ta' dranaġġ u/jew impjanti tat-trattament tal-ilma mormi. L-użu ta' sustanzi antimikrobiċi li jkun fihom il-kloru jista' jwassal ukoll għall-formazzjoni ta' komposti kloroorganiċi, li diversi minnhom ikunu persistenti, bijoakkumulattivi jew karċinoġeniċi. Il-komposti tal-fosfru huma wkoll wieħed mill-għejun tal-ewtrofizzazzjoni tal-ibħra reġjonali Ewropej, li twassal għal tkabbir massiv tal-alga u disturbi mhux mixtieqa oħrajn tal-ambjent akkwatiku.

               (5)

               Il-Kumitat Xjentifiku dwar Miżuri Veterinarji marbuta mas-Saħħa Pubblika (SCVPH) ħareġ rapport fit-30 ta' Ottubru 1998 dwar “il-benefiċċji u l-limitazzjonijiet ta' trattamenti antimikrobiċi għal karkassi tat-tjur” u rrakkomanda li qabel ma jiġi awtorizzat kwalunkwe kompost ta' dekontaminazzjoni jew teknika ta' dekontaminazzjoni, din għandha tiġi vvalutata b'mod sħiħ.

               (6)

               L-Awtorità Ewropea dwar is-Sigurtà fl-Ikel (EFSA) adottat opinjoni xjentifika fl- 14-15 ta' Diċembru 2005“dwar l-evalwazzjoni tal-effettività tal-perossiaċidi għall-użu bħala sustanza antimikrobika applikata fuq karkassi tat-tjur.” Hija kkonkludiet li huwa diffiċli li tiġi vvalutata l-effettività tal-perossiaċidi għaliex il-protokolli ppreżentati mhux dejjem kienu deskritti b'mod ċar, u, anki kieku kienu, ma kienx ikun biżżejjed biex tintwera l-effettività tal-perossiaċidi taħt kondizzjonijiet kummerċjali.

               (7)

               L-EFSA adottat opinjoni xjentifika fis-6 ta' Marzu 2008“dwar il-valutazzjoni tal-effett possibbli tad-diossidu tal-kloru, il-klorit tas-sodju aċidifikat, il-fosfat tat-trisodju u l-perossiaċidi fuq il-feġġa ta' reżistenza għall-antimikrobiċi.” Is-sejbiet wasslu lill-EFSA biex tħeġġeġ aktar riċerka dwar il-probabbiltà tal-feġġa ta' suxxettibbiltà mnaqqsa għal dawn it-tipi ta' sustanzi, u l-possibbiltà tar-reżistenza tagħhom għal antibijotiċi terapewtiċi u aġenti antimikrobiċi oħrajn.

               (8)

               Il-Kumitat Xjentifiku dwar ir-Riskji għas-Saħħa u għall-Ambjent (SCHER) u l-Kumitat Xjentifiku dwar ir-Riskji għas-Saħħa Emerġenti u Reċentement Identifikati (SCENIHR) adottaw opinjoni xjentifika konġunta fit-18 ta' Marzu 2008 u fit-2 ta' April 2008 dwar l-impatt ambjentali u l-effett fuq ir-reżistenza għall-antimikrobiċi tal-erba' sustanzi użati għad-dekontaminazzjoni mikrobika fil-wiċċ tal-karkassi tat-tjur. Huma ddikjaraw li “attwalment m'hemmx għarfien biżżejjed dwar l-effetti negattivi potenzjali tal-użu ta' bijoċidi differenti” u kkonkludew li ma kienx hemm biżżejjed informazzjoni disponibbli għall-produzzjoni ta' valutazzjonijiet kwantitattivi komprensivi. Kien hemm tħassib ambjentali dwar il-possibbiltà li jinxterdu jew jintgħażlu forom aktar reżistenti u fir-rigward tar-residwi potenzjali fil-karkassi tat-tjur.

               (9)

               B'kont meħud tal-informazzjoni xjentifika disponibbli, ma jistax jiġi eskluż li l-approvazzjoni ta' dawn is-sustanzi tista' twassal għal żieda tar-reżistenza għall-antimikrobiċi fil-bnedmin.

               (10)

               Il-feġġa ta' reżistenza għall-antimikrobiċi tikkostitwixxi wkoll kwistjoni ta' importanza kbira u permanenti tal-korpi internazzjonali involuti fil-mediċina tal-bniedem. Il-Kummissjoni ħadet diversi inizjattivi leġislattivi importanti li għandhom l-għan li jnaqqsu r-reżistenza għall-antimikrobiċi marbuta mal-għalf, mat-trattament veterinarju tal-annimali u mal-ikel.

               (11)

               Bl-istess mod, il-Kunsill adotta, fis-sessjoni tiegħu tad-9 u l-10 ta' Ġunju 2008, il-konklużjonijiet tal-Kunsill dwar ir-reżistenza għall-antimikrobiċi filwaqt li enfasizza li r-reżistenza għall-antimikrobiċi għadha problema tas-saħħa li qed tikber fl-Ewropa u fid-dinja.

               (12)

               Il-Parlament Ewropew, fir-riżoluzzjoni tiegħu tad-19 ta' Ġunju 2008, esprima d-diżapprovazzjoni tiegħu għall-proposta tal-Kummissjoni għar-raġunijiet imsemmijin hawn fuq u talab lill-Kunsill biex jirrifjutaha.

               (13)

               In-nuqqas ta' data xjentifika fir-rigward ta' perikli relatati mal-użu ta' dawn is-sustanzi twassal għall-applikazzjoni tal-prinċipju ta' prekawzjoni kif imsemmi fl-Artikolu 7 tar-Regolament (KE) Nru 178/2002 tal-Parlament Ewropew u tal-Kunsill tat-28 ta' Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta' sigurtà tal-ikel (3). Skont dan il-prinċipju, f'ċirkostanzi speċifiċi fejn, wara valutazzjoni tal-informazzjoni disponibbli, il-possibbiltà ta' effetti ta' ħsara fuq is-saħħa tiġi identifikata iżda tkun tippersisti inċertezza xjentifika, jistgħu jiġu adottati miżuri proviżorji tal-ġestjoni tar-riskju meħtieġa biex jiġi żgurat il-livell għoli ta' ħarsien tas-saħħa magħżula fil-Komunità, sakemm ikun hemm aktar informazzjoni xjentifika disponibbli għal valutazzjoni tar-riskju aktar komprensiva.

               (14)

               Il-ġbir tad-data mill-operturi tan-negozju alimentari u l-programmi tar-riċerka għandhom għalhekk ikunu mħeġġa sabiex kemm l-effettività ta' dawn is-sustanzi u l-iżvilupp ta' reżistenza għall-antimikrobiċi kif ukoll l-impatt ambjentali possibbli jkunu jistgħu jiġu vvalutati b'mod sħiħ. Għal dan il-għan, l-EFSA ppubblikat dokument konġunt ta' gwida AFC/BIOHAZ (4) dwar il-preżentazzjoni ta' data għall-evalwazzjoni tas-sikurezza u l-effettività ta' sustanzi għad-dekontaminazzjoni tal-mikrobi fil-wiċċ ta' ikel li joriġina mill-annimali. Sakemm tinġabar id-data u tiġi evalwata tali data, il-Kunsill iqis li huwa meħtieġ li wieħed jistenna l-eżitu ta' dan u, sadanitant, li jirrifjuta l-proposta tal-Kummissjoni,

         IDDEĊIEDA KIF ĠEJ:
   Artikolu 1
   Il-proposta mill-Kummissjoni għal Regolament tal-Kunsill li jimplimenta r-Regolament (KE) Nru 853/2004 tal-Parlament Ewropew u tal-Kunsill fir-rigward tal-użu ta' sustanzi antimikrobiċi għad-dekontaminazzjoni fil-wiċċ tal-karkassi tat-tjur hija rrifjutata.
   Artikolu 2
   Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.

      Magħmula fi Brussell, 18 ta’ Diċembru 2008.

            Għall-Kunsill

            Il-President

         M. BARNIER

      (1)  ĠU L 139, 30.4.2004, p. 55.

      (2)  ĠU L 184, 17.7.1999, p. 23.

      (3)  ĠU L 31, 1.2.2002, p. 1.

      (4)  Il-Ġurnal tal-EFSA (2006) 3888, p. 1.


title: 2010/557/UE: Deċiżjoni tal-Parlament Ewropew tal- 5 ta' Mejju 2010 dwar l-għeluq tal-kontijiet tal-Kulleġġ Ewropew tal-Pulizija għas-sena finanzjarja 2008

text:
               25.9.2010

               MT

               Il-Ġurnal Uffiċjali tal-Unjoni Ewropea

               L 252/240

         DEĊIŻJONI TAL-PARLAMENT EWROPEW
   tal-5 ta' Mejju 2010
   dwar l-għeluq tal-kontijiet tal-Kulleġġ Ewropew tal-Pulizija għas-sena finanzjarja 2008
   (2010/557/UE)
   IL-PARLAMENT EWROPEW,
   wara li kkunsidra l-kontijiet annwali finali tal-Kulleġġ Ewropew tal-Pulizija għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Kulleġġ Ewropew tal-Pulizija għas-sena finanzjarja 2008, flimkien mat-tweġibiet tal-Kulleġġ (1),
   wara li kkunsidra r-rakkomandazzjoni tal-Kunsill tas-16 ta' Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE u l-Artikolu 319 tat-Trattat FUE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra d-deċiżjoni 2005/681/JHA tal-Kunsill tal-20 ta' Settembru 2005 li twaqqaf il-Kulleġġ Ewropew tal-Pulizija (CEPOL) (3), u b'mod partikulari l-Artikolu 16 tagħha,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament (KE, Euratom) Nru 1605/2002 (4), u b'mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7–0075/2010),

               1.

               Jipposponi l-għeluq tal-kontijiet tal-Kulleġġ Ewropew tal-Pulizija għas-sena finanzjarja 2008;

               2.

               Jagħti istruzzjonijiet lill-President tiegħu biex jgħaddi din id-Deciżjoni lid-Direttur tal-Kulleġġ Ewropew tal-Pulizija, lill-Kunsill, lill-Kummissjoni u lill-Qorti tal-Awdituri, u sabiex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 304, 15.12.2009, p. 124.

      (2)  ĠU L 248, 16.9.2002, p. 1.

      (3)  ĠU L 256, 1.10.2005, p. 63.

      (4)  ĠU L 357, 31.12.2002, p. 72.


title: Id-Deċiżjoni tal-Kunsill ta' l-24 ta' Ġunju 1988 li tikkonċena suppliment, rigward il-merkurju li joriġina minn setturi differenti minn dawk il-chlor-alkali-li jiġu prodotti mill-industrija ta' l-elottrolisi, għall-Anness IV għall-Konvenzjoni għall-protettazzjoni tax-xmara Rhine mit-tinġis kimiku

text:
Avviż Legali Importanti

|

31988D0382

Official Journal L 183 , 14/07/1988 P. 0030 - 0033 Finnish special edition: Chapter 11 Volume 14 P. 0094  Swedish special edition: Chapter 11 Volume 14 P. 0094

		Id-Deċiżjoni tal-Kunsillta' l-24 ta' Ġunju 1988li tikkonċena suppliment, rigward il-merkurju li joriġina minn setturi differenti minn dawkil-chlor-alkali-li jiġu prodotti mill-industrija ta' l-elottrolisi, għall-Anness IV għall-Konvenzjoni għall-protettazzjoni tax-xmara Rhine mit-tinġis kimiku(88/382/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabilixxi l-Komunitaà Ekonomika Ewropea, u b' mod partikolari l-Artikolu 130 S tiegħu,Wara li kkunsidra l-proposta tal-Kummissjoni,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kumitat Ekonomiku u Soċjali [2],Billi,bid- Deċiżjoni 77/586/KEE [3], il-Komunità kkonkludiet il-Konvenzjoni għall-Protezzjoni tar-Rhine minn tinġis kimiku, hawnhekk iżjed "il quddiem msejħa" il-Konvenzjoni Kimika', u l-Ftehim addizzjonali għall-Ftehim iffirmat f'Berna, fid-29 ta' April 1963 rigward il-Kummissjoni Internazzjonali għall-protezzjoni tar-Rhine hawnhekk iżjed "il quddiem imsejħa" Il-Kummissjoni Internazzjonali';Billi, taħt l-Artikolu 5 Il-Kummissjoni Internazzjonali tipproponi limiti għall-iskarikar ta' ċerti sostanzi fl-ilmijiet tal-wiċċ tal-baċin tar- Rhine permezz ta' emendi għall-Anness IV għall-Konvenzjoni Kimika; billi, taħt l-Artikolu 14 tal-Konvenzjoni Kimika, l-aċċettazzjoni unanima mill-Partijiet Kontraenti għall-Konvenzjoni hija meħtieġa biex dawk l-emendi jidħlu fis-seħħ;Billi, fil-forma ta' proposta maħsuba biex tisupplimenta l-Anness IV għall-Konvenzjoni Kimika, il-Kummissjoni Internazzjonali stabbiliet limiti għall-iskarikar ta' merkurju mill-industriji l-oħra barra mill-industrija chlor-alkali elettrolisi;Billi d-Direttiva 84/156/KEE [4] tistabbilixxi limiti għall-iskarikar ta' merkurj minn setturi oħra differenti mill-industrija chlor-alkali elettrolisi fl-ambjent akkwatiku tal- Komunità; billi dawn il-limiti huma identiċi għal dawkstabbiliti fil-proposta tal-Kummissjoni Internazzjonali:Billi l-Artikolu 4 ta' dik id-Direttiva jobbliga l-Istati Membri biex jadattaw programmi speċifiċi għar-riduzzjoni ta' l-iskarikar tal-merkurju minn sorsi multipliċi li mhumiex impjanti industrijali; billi ma hemmx tali dispożizzjonijiet fil-proposta tal-Kummissjoni Internazzjonali:billi hu desiderabbli illi l-Komunità, bħala Parti Kontraenti għall-Konvenzjoni, tadotta l-proposta hawn fuq imsemmija,IDDEĊIDA DAN LI ĠEJ:Artikolu 1Il-proposta mill-Kummissjoni Internazzjonali għall-Protezzjoni tar-Rhine mit-Tinġis, maħsuba biex tissupplimenta, rigward il-merkurju li joriġina minn setturi oħra għajr dawk li joriġinaw mill-industrija ta' l-elektrolisi chlor-alkali, l-Anness IV għall-Konvenzjoni għall-Protezzjoni tar-Rhine mit-Tinġis Kimiku, hija hawnhekk adottata għan-nom tal-Komunità Ekonomika Ewropea.It-test ta' din il-proposta hu anness ma' din id-Deċiżjoni.Artikolu 2Din id-Deċiżjoni għandha tapplika mingħajr preġudizzju għad-dispożizzjonijiet speċifiċi ta' regolamenti oħra Komunitarji, b' mod partikolari l-Artikolu 4 tad-Direttiva 84/156/KEE.Artikolu 3Il-President tal-Kunsill għandu jinnotifika lill-Gvern tal-Konfederazzjoni Svizzera, skond il-proċeduri stabbiliti mill-Konvenzjoni Kimika, dwar l-adozzjoni tal-proposta msemmija fl-Artikolu 1.Magħmula fil-Lussemburgu, fl-24 ta' Ġunju 1988.F'isem il-KunsillIl-PresidentM. Bangemann[1] Opinjoni mogħtija fil-15 ta' Ġunju 1988 (għadha mhix ippubblikata fil-Ġurnal Uffiċjali).[2] ĠU C 105, tal-21.4.1987, p. 17.[3] ĠU L 240, tad-19.9.1977, p. 19.[4] ĠU L 74, tas-17.3.1984, p. 49.--------------------------------------------------(Proposta mill-Kummissjoni Internazzjonali għall-Protezzjoni tar-Rhine mit Tinġis maħsuba biex tissupplimenta l-Anness IV għall-Konvenzjoni għall-Protezzjoni tar-Rhine minn Tinġis Kimiku, iffirmata f'Bonn fit-3 ta' Diċembru 1976IL-KUMMISSJONI INTERNAZZJONALI GĦALL-PROTEZZJONI TAR-RHINE MIT-TINĠIS,Wara li kkunsidra l-Konvenzjoni għall-Protezzjoni tar-Rhine mit-Tinġis Kimiku, iffirmata f'Bonn fit-3 ta' Diċembru 1976,Wara li kkunsidra b' mod partikolari l-Artikoli 3, 4, 5 u 14 tiegħu,Wara li kkunsidra l-proposta tat-28 ta' Ġunju 1979 mqiegħda fuq il-mejda f'Baden fl-Isvizzera u intiża biex iżżid ma' l-Anness IV tal-Konvenzjoni fuq imsemmija limiti għall-iskarikar ta' merkurju minn stabbilimenti ta' elettrolisi chlor-alkali,PROPOSTI LILL-PARTIJIET KONTRAENTI GĦALL-KONVENZJONIilli l-Anness IV għall-Konvenzjoni tat-3 ta' Diċembru 1976 jiġi ssupplimentat kif ġej in rigward tal-merkurju:Sostanza jew grupp ta' Sustanzi | Origini | Limitu f'termini tal-konċentrzzjoni massima ta' sostanza | Limitu f'termini tal-kawntità massima ta' sostanza | Terminu għal skarikar li jkun ħiereġ | Rimarki |1 | 2 | 3 | 4 | 5 | 6 |merkurju | 1.Industriji kimiċi li jużaw katalisti ta' merkurju | | | | |1.1għall-produzzjoni ta' vinyl chloride | 0,05 milligrammi ta' merkurju kull litru ta' skarikar | 0,1 grammi ta' merkurju kull tunnellata ta' kappaċità ta' produzzjoni ta' vinyl chloride | fl-1 ta' Lulju 1989. | |Għal skarikar li jkun ħiereġ għandu japplika l-limitu provviżjonali ta' 0,1 milligrammi ta' merkurju lull litru ta' skarikar | Għal skarikar ħiereġ għandu japplika l-limitu provviżjonali ta' 0,2 grammi ta' merkutju kull tunnellata ta' kappaċità ta' produzzjoni ta' vinyl chloride | L-1 ta' Lulju 1986 | |1.2għall-manifattura ta' prodotti oħra | 0,05 milligrammita' merkurju kull litru ta' skarikar | 5 grammi ya' merkurju kull kilgramm ta' merkurju ttrattat | L-1 ta' Lulju 1989 | |Għal skarikar li jkun ħiereġ għandu japplika l-limitu provvizjonali ta' 0,1 milligrammi ta' merkurju kull litru ta' skarikar. | Għal skarikar ħiereġ għandu japplika l-limitu provvizjonali ta' 10 grammi ta' merkurju kull kilogramm ittrattat | L-1 ta' Lulju 1986 | |2.Il-manifattura ta' katalisti ta' merkurju użati fil-produzzjoni ta' vinyl chloride | 0,05 milligrammi ta' merkurju kull litru ta' skarikar | 0,7 grammi ta' merkurju kull kilogramm ittrattat | L-1 ta' Lulju 1989 | |Għal skarikar li jkun ħiereġ għandu japplika l-limitu provviżjonali ta' 0,1 milligrammi ta' merkurju lull litru ta' skarikar | Għal skarikar li jkun ħiereġ għandu japplika l-limitu provviżjonali ta' 1,4 milligrammi ta' merkurju kull kilgramm ta' merkurju ttrattat | L-1 ta' Lulju 1986 | |3.Il-manfattura ta' kompsiti ta' merkurju organiċi u non organiċi (bl-eċċezzjoni tal-prodotti koperti minn punt 2) | 0,05 milligrammi ta' merkurju kull litru ta' skarikar | 0,05 milligrammi ta' merkurju kull kilgramm ta' merkurju ttrattat | L-1 ta' Lulju 1989 | |Għal skarikar li jkun ħiereġ għandu japplika l-limitu provviżjonali ta' 0,1 milligrammi ta' merkurju lull litru ta' skarikar | Għal skarikar li jkun ħiereġ għandu japplika l-limitu provviżjonali ta' 0,1 grammi ta' merkurju lull kilgramm ta' merkurju ttrattat | L-1 ta' Lulju 1986 | |4.Il-manifattura ta' batteriji primarji li jkollhom il-merkurju | 0,05 milligrammi ta' merkurju kull litru ta' skarikar | 0,03 grammi ta' merkurju kull kilgramm ta' merkurju ttrattat | L-1 ta' Lulju 1989 | |Għal skarikar li jkun ħiereġ għandu japplika l-limitu provviżjonali ta' 0,1 milligrammi ta' merkurju lull litru ta' skarikar | Għal skarikar li jkun ħiereġ għandu japplika l-limitu provviżjonali ta' 0,05 grammi ta' merkurju kull kilgramm ta' merkurju ttrattat | L-1 ta' Lulju 1986 | |5.Indusriji tal-metall mhux ħadid | | | | |5.1Stabbilimenti għall-irkuprar tal-merkurju | 0,05 milligrammi ta' merkurju kull litru ta' skarikar | | L-1 ta' Lulju 1989 | |Għal skarikar li jkun ħiereġ għandu japplika l-limitu provviżjonali ta' 0,1 milligrammi lull litru ta' skarikar | | L-1 ta' Lulju 1986 | |5.2Estrattazzjoni u raffinar ta' metallic li mhumiex ħadid | 0,05 milligrammi ta' merkurju kull litru ta' skarikar | | L-1 ta' Lulju 1989 | |Għal skarikar li jkun ħiereġ għandu japplika l-limitu provviżjonali ta' 0,1 milligrammi ta' merkurju lull litru ta' skarikar | | L-1 ta' Lulju 1986 | |6.Stabbilimenti għat-trattament ta' skart tossiku li jkollu l-merkurju | 0,05 milligrammi ta' merkurju kull litru ta' skarikar | | L-1 ta' Lulju 1989 | |Għal skarikar li jkun ħiereġ għandu japplika l-limitu provviżjonali ta' 0,1 milligrammi ta' merkurju lull litru ta' skarikar | | L-1 ta' Lulju 1986 | |Jekk meħtieġ, limiti għal industriji oħra, bħalma huma tal-karta, ta' l-azzar u ċentrali ta' enerġija li jaħdmu bil-faħam, jiġu pproposti mill-Kummissjoni Internazzjonali fi stadju aktar tard. Fil-frattemp, il-gvernijiet għandhom jiffissaw standards ta' emissjonigħall-merkurju b' mod awtonomu skond l-Artikoli 3 u 4 tal-Konvenzjoni. Dawn l-istandards għandhom jieħdu in konsiderazzjoni l-aħjar mezzi tekniċi disponibbli u m' għandhomx ikunu anqas stretti mill-eqreb limitu komparabbli fl-Anness IV.Skond l-Artikoli 14 u 19 tal- Konvenzjoni, dawn id-dispożizzjonijiet għandhom jidħlu fis-seħħ wara l-aċċettazzjoni unamima mill-Partijiet Kontraenti għall-Konvenzjoni.Il-Partijiet Kontraenti għandhom jinnotifikaw l-adozzjoni tagħhom lill-Gvern tal-Konfederazzjoni Svizzera li għandu jirrikonoxxi l-irċevuta tan-notifika.--------------------------------------------------


title: Deċiżjoni tal-Kunsill tat-22 ta' Jannar 2002 dwar l-iffirmar u l-applikazzjoni proviżorja tal-Ftehim bejn il-Komunità Ewropea u r-Repubblika Demokratika Popolari tal-Lao dwar il-kummerċ fi prodotti tat-tessuti mibdi fi Brussel fit-3 ta' Diċembru 2001

text:
Avviż Legali Importanti

|

32003D0046

Official Journal L 016 , 22/01/2003 P. 0023 - 0057

		Id-Deċiżjoni tal-Kunsilltat-22 ta' Jannar 2002dwar l-iffirmar u l-applikazzjoni proviżorja tal-Ftehim bejn il-Komunità Ewropea u r-Repubblika Demokratika Popolari tal-Lao dwar il-kummerċ fi prodotti tat-tessuti mibdi fi Brussel fit-3 ta' Diċembru 2001(2003/46/KE)IL-KUNSILL TA' L-UNJONI EWROPEA,Wara li kkonsidra t-Trattat li jistabbilixxi l-Komunità Ewropea, u b'mod partikolari l-Artikolu 133 flimkien ma' l-ewwel sentenza ta' l-ewwel sottoparagrafu ta' l-Artikolu 300(2) tiegħu,Wara li kkonsidra l-proposta mill-Kummissjoni [1],Billi:(1) Il-Kummissjoni nnegozjat f'isem il-Komunità Ftehim dwar il-kummerċ tal-prodotti tat-tessuti fir-Repubblika Demokratika Popolari tal-Lao.(2) Il-Ftehim inbeda fit-3 ta' Diċembru 2001.(3) Bla ħsara għall-konklużjoni possibbli f'data iktar tard, il-Ftehim għandu jkun iffirmat f'isem il-Komunità.(4) Huwa xieraq li dan il-Ftehim ikun applikat fuq bażi proviżorja mill-1 ta' Jannar 2002 pendenti għat-tlestija tal-proċeduri rilevanti għall-konklużjoni tiegħu, bla ħsara għar-reċiproċità,IDDEĊIEDA KIF ĠEJ:Artikolu 1L-iffirmar tal-Ftehim bejn il-Komunità Ewropea u r-Repubblika Demokratika Popolari tal-Lao dwar il-kummerċ tal-prodotti tat-tessuti hija hawnhekk approvata f'isem il-Komunità, bla ħsara għad-Deċiżjoni tal-Kunsill li tikkonċerna l-Ftehim imsemmi.It-test ta' dan il-Ftehim huwa mehmuż ma' din id-Deċiżjoni.Artikolu 2Il-President tal-Kunsill huwa hawnhekk awtorizzat li jaħtar il-persuna li jkollha s-setgħa li tiffirma l-Ftehim f'isem il-Komunità bla ħsara għall-konklużjoni tiegħu.Artikolu 3Bla ħsara għar-reċiproċita, il-Ftehim għandu jkun applikat fuq bażi proviżorja mill-1 ta' Jannar 2002 pendenti għat-tlestija tal-proċeduri għall-konklużjoni tiegħu.Magħmula fi Brussel, fit-22 ta' Jannar 2002.Għall-KunsillIl-PresidentR. De Rato y Figaredo[1] Proposta tal-21 ta' Diċembru 2000 (għadha m'hix ippubblikata fil-Ġurnal Uffiċjali).--------------------------------------------------


title: Ħatra ta’ membru tal-Qorti tal-Awdituri - Is-Sur Jan Kinšt Deċiżjoni tal-Parlament Ewropew tal- 25 ta’ Marzu 2010 dwar in-nomina ta’ Jan Kinšt bħala Membru tal-Qorti tal-Awdituri (C7-0015/2010 – 2010/0803(NLE))

text:
               7.1.2011

               MT

               Il-Ġurnal Uffiċjali tal-Unjoni Ewropea

               CE 4/70

         Il-Ħamis 25 ta' Marzu 2010Ħatra ta’ membru tal-Qorti tal-Awdituri - Is-Sur Jan Kinšt
   P7_TA(2010)0082
   Deċiżjoni tal-Parlament Ewropew tal-25 ta’ Marzu 2010 dwar in-nomina ta’ Jan Kinšt bħala Membru tal-Qorti tal-Awdituri (C7-0015/2010 – 2010/0803(NLE))
   2011/C 4 E/21
   (Konsultazzjoni)

      Il-Parlament Ewropew,
   wara li kkunsidra l-Artikolu 286(2) tat-Trattat FUE, skont liema artikolu ġie kkonsultat mill-Kunsill (C7-0015/2010),
   wara li kkunsidra l-fatt li fil-laqgħa tiegħu tas-16 ta’ Marzu 2010, il-Kumitat għall-Kontroll tal-Baġit sema’ lill-persuna nnomitata mill-Kunsill biex issir membru tal-Qorti tal-Awdituri,
   wara li kkunsidra l-Artikolu 108 tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A7-0044/2010),

               A.

               billi Jan Kinšt jissodisfa il-kundizzjonijiet imsemmija fl-Artikolu 286(1) tat-Trattat FUE,

               1.

               Jagħti opinjoni favorevoli dwar il-proposta għall-ħatra ta’ Jan Kinšt bħala Membru tal-Qorti tal-Awdituri;

               2.

               Jagħti istruzzjonijiet lill-President tiegħu sabiex jgħaddi din id-deċiżjoni lill-Kunsill u, għal skopijiet ta’ informazzjoni, lill-Qorti tal-Awdituri kif ukoll lill-istituzzjonijiet l-oħra tal-Unjoni Ewropea u lill-istituzzjonijiet ta’ verifika tal-Istati Membri.


title: Id-Deċiżjoni tal-Kummissjoni tas-6 ta' Settembru 2000 dwar il-kriterji għall-istima ta' pjani nazzjonali skond l-Artikolu 6 tad-Direttiva tal-Kunsill 1999/13/KE (notifikata taħt dokument numru K(2000) 2473)

text:
Avviż Legali Importanti

|

32000D0541

Official Journal L 230 , 12/09/2000 P. 0016 - 0019

		Id-Deċiżjoni tal-Kummissjonitas-6 ta' Settembru 2000dwar il-kriterji għall-istima ta' pjani nazzjonali skond l-Artikolu 6 tad-Direttiva tal-Kunsill 1999/13/KE(notifikata taħt dokument numru K(2000) 2473)(2000/541/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabilixxi l-Komunità Ewropea,Wara li kkunsidrat id-Direttiva tal-Kunsill 1999/13/KE tal-11 ta' Marzu dwar il-limitazzjoni ta' emissjonijiet ta' komposti organiċi volatili minħabba l-użu ta' solventi organiċi f'ċerti attivitajiet u installazzjonijiet [1], u b'mod partikolari l-Artikolu 6(5) tiegħu.Billi:(1) L-Istati Membri jistgħu jiddefinixxu u jimplimentaw pjani nazzjonali għat-tnaqqis ta' emissjonijiet minn ċerti attivitajiet u installazzjonijiet koperti mid-Direttiva.(2) Il-kriterji għall-pjani nazzjonali huma importanti biex jiġi żgurat li l-pjani nazzjonali jirriżultaw fi tnaqqis ta' emissjonijiet ekwivalenti għal dak ottenibbli bl-applikazzjoni tal-valuri tal-limitu ta' l-emissjoni.(3) Il-Kummissjoni għandha tiddeċiedi, fuq il-bażi ta' dawn il-kriterji, jekk pjani nazzjonali mressqa minn Stat Membru għandhomx jitqiesu bħala biżżejjed jew mhux biżżejjed.(4) Il-Kummissjoni għandha tavża lill-Kumitat Konsultattiv stabbilit skond Artikolu 13 tad-Direttiva dwar il-kriterji,TIDDEĊIEDI:Artikolu UnikuBiex jiġu stmati l-pjani nazzjonali skond Artikolu 6 tad-Direttiva 1999/13/KE, għandhom jgħoddu l-kriterji stabbiliti fl-Anness li jinsab ma’ din id-Deċiżjoni.Magħmula fi Brussel, fis-6 ta' Settembru 2000.Għall-KummissjoniMargot WallströmMembru tal-Kummissjoni[1] ĠU L 85, tad-29.3.1999, p. 1.--------------------------------------------------ANNESSKriterji għall-istima ta' pjani nazzjoniali skond Artikolu 6 tad-Direttiva 1999/13/KEA. KRITERJI LI JURU LI L-ISTAT MEMBRU GĦANDU TAGĦRIF DETTALJAT DWAR L-EMISSJONIJIET PREŻENTI1. Il-pjan nazzjonali għandu juri li l-Istat Membru għandu tagħrif iddettaljat dwar l-emissjonijiet preżenti.Xhieda minima aċċettabbliL-Istat Membru għandu jressaq prospett bil-miktub li: jidentifika l-attività jew l-attivitajiet li għalihom jgħodd il-pjan; jikklassifika skond sistema dokumentata; jidentifika l-għadd ta' installazzjonijiet effettwati mill-pjan; jikkwantifika t-total ta' l-emissjonijiet mill-installazzjonijiet effettwati mill-pjan; jidentifika s-sors ta' xi fatturi ta' l-emissjoni u statistiċi ta' l-attività wżati fl-istima ta' l-emissjonijiet; u jiddeskrivi l-metodi wżati biex jinħarġu dawn il-fatturi ta' l-emissjoni, per eżempju l-metodi wżati biex jiqies il-kejl.B. IL-KRITERJI GĦALL-ĠUSTIFIKAZZJONI TA' L-ESEKUZZJONI TAL-PJAN NAZZJONALI2. Il-pjan nazzjonali għandu jiġġustifika l-każ biex tiġi adottata modalità differenti għad-disposizzjonijiet ta' l-Artikolu 5(2) u (3) u Anness II.Xhieda minima aċċettabbliL-Istat Membru għandu jressaq prospett bil-miktub li jispjega l-benefiċċji ta' l-użu ta' pjan nazzjonali kontradistint mill-użu tad-dispożizzjonijiet ta' Artikolu 5(2) u (3) u Anness II.Ċ. KRITERJI BIEX JURU LI L-PJAN NAZZJONALI HUWA KOMPATIBBLI MAL-LEĠISLAZZJONI, IL-POLITIKA, U L-OBBLIGAZZJONIJIET INTERNAZZJONALI TA' L-EU FIS-SEĦĦ3. Il-pjan nazzjonali għandu jikkonferma l-kompatibbiltà mad-Direttivi, mal-politika ppubblikata ta' l-EU, mat-trattati bilaterali u mat-trattati u l-ftehim internazzjonali.Xhieda minima aċċettabbliL-Istat Membru għandu jibgħat prospett bil-miktub sostnut bix-xhieda li hu jkun qies il-kompatibbiltà tal-pjan nazzjonali mal-leġislazzjoni l-oħra kollha relevanti.D. KRITERJI AKTAR DETTALJATI LI GĦANDHOM JITQIESU META L-PJAN NAZZJONALI JKUN LAĦAQ IL-KRITERJI TA' A, B & ĊIx-xhieda minima aċċettabbli suġġerita tinsab dettaljata wara l-kriterji kollha mill-4 sas-26.Il-kriterji għall-prova tal-konformità mal-ħtiġiet speċifiċi ta' l-Artikolu 6 tad-Direttiva 1999/13/KE4. Il-pjan nazzjonali għandu jgħodd għall-installazzjonijiet eżistenti biss (Artikolu 6(1)).5. Il-pjan nazzjonali m'għandux jgħodd għal attivitajiet mill-4 sal-11 ta' l-Anness II(A) (Artikolu 6(1)).6. Il-pjan nazzjonali m'għandux jeskludi mill-ambitu tad-Direttiva 1999/13/KE kwalunkwe attività elenkata fl-Anness 1 (Artikolu 6(1)).7. Il-pjan nazzjonali m'għandux jeżenta installazzjoni eżistenti mid-disposizzjonijiet stabbiliti fid-Direttiva 96/61/KE (Artikolu 6(1)).8. Il-pjan nazzjonali għandu jinkludi lista tal-miżuri meħuda jew li għandhom jittieħdu biex jiġi żgurat li l-għan speċifikat fl-Artikolu 6(1) sa jintlaħaq (Artikolu 6(2)).9. Il-pjan nazzjonali għandu jkun fih dettalji dwar il-mekkaniżmu tal-monitoraġġ tal-pjan propost (Artikolu 6(2)).10. Il-pjan nazzjonali għandu jistabbilixxi miri obbligatorji interim li magħhom ikun jista’ jitkejjel il-progress lejn il-mira speċifikata fl-Artikolu 6(1) (Artikolu 6(2)).11. Il-pjan nazzjonali għandu jidentifika l-attivita jew l-attivitajiet li għalihom il-pjan jirreferi (Artikolu 6(2)).12. Il-pjan nazzjonali għandu jispeċifika t-tnaqqis fl-emissjonijiet li għandu jinkiseb minn dawk l-attivitajiet li jikkorrispondu għal dak li kien kieku jinkiseb bl-applikazzjoni tal-valuri tal-limitu ta' l-emissjoni u/jew il-valuri ta' l-emissjoni maħruba taħt l-Artikolu 5(2) u (3) u l-Anness II (Artikolu 6(2)).13. Il-pjan nazzjonali għandu jelenka l-għadd ta' installazzjonijiet effettwati mill-pjan u t-total ta' l-emissjonijiet tagħhom u t-total ta' l-emissjoni ta' kull waħda mill-attivitajiet (Artikolu 6(2)).14. Il-pjan nazzjonali għandu jidentifika l-varjetà ta' strumenti li permezz tagħhom il-ħtiġiet jinkisbu, ix-xhieda li dawn l-istrumenti jkunu jistgħu jiġu inforzati u d-dettalji tal-mezzi li bihom il-konformità mal-pjan sa tintwera (Artikolu 6(2)).Kriterji biex tintwera l-kompatibbiltà ma’ disposizzjonijiet relevanti oħra tad-Direttiva 1999/13/KE15. Il-pjan nazzjonali għandu jidentifika l-miżuri meħtieġa li ġew jew li għandhom jiġu adottati biex jiġi żgurat li l-installazzjonijiet effettwati mill-pjan jikkonformaw ma’ l-Artikolu 5 (ħlief, meta l-pjan jippermetti, il-paragrafi 2 u/jew 3), l-Artikoli 8 u 9 u xi ħtiġiet tal-pjan mhux aktar tard mill-31 ta' Ottubru 2007 (Artikolu 4(1)).16. Il-pjan nazzjonali għandu jidentifika l-miżuri meħtieġa li ġew jew li għandhom jiġu adottati biex jiġi żgurat li l-installazzjonijiet effettwati mill-pjan ikunu ġew irreġistrati jew awtorizzati sa mhux aktar tard mill-31 ta' Ottubru 2007 (Artikolu 4(2)).17. Il-pjan nazzjonali għandu jidentifika l-miżuri meħtieġa li ġew jew li għandhom jiġu adottati biex jiġi żgurat li l-installazzjonijiet effettwati mill-pjan jilħqu l-ħtiġiet għall-monitoraġġ imniżżla fl-Artikolu 8.18. Il-pjan nazzjonali għandu jidentifika l-miżuri meħtieġa li ġew jew li għandhom jiġu adottati biex jiġi żgurat li l-installazzjonijiet effettwati mill-pjan jagħtu xhieda tal-konformità mal-valuri tal-limitu ta' l-emissjoni u/jew tal-valuri ta' l-emissjoni maħruba stabbiliti mill-pjan nazzjonali skond l-Artikolu 9.19. Il-pjan nazzjonali għandu jidentifika l-miżuri meħtieġa li ġew jew li għandhom jiġu adottati biex jiġi żgurat li l-installazzjonijiet effettwati mill-pjan ikunu jikkonformaw ma’ l-Artikolu 10 jekk jinstab li l-ħtiġiet tad-Direttiva jew tal-pjan ikunu nkisru.20. Il-pjan nazzjonali għandu jiddeskrivi kif ir-rapporti mibgħuta mill-Istat Membru lill-Kummissjoni skond Artikolu 11 għandhom jinkludu tagħrif rappreżentattiv biżżejjed biex jagħtu prova li l-ħtiġiet ta' l-Artikolu 6 jkunu tħarsu (Artikolu 11(2)).21. Il-pjan nazzjonali għandu jiddeskrivi l-miżuri meħtieġa li jkunu ġew jew li għandhom jiġu adottati biex jiġi żgurat aċċess pubbliku għat-tagħrif relatat ma’ l-installazzjonijiet effettwati mill-pjan skond l-Artikolu 12.Kriterji biex jiġi żgurat li l-pjan għandu jirriżulta fi tnaqqis ekwivalenti ta' emissjonijiet annwali22. Il-pjan nazzjonali għandu jikkwantifika l-emissjonijiet preżenti annwali mill-installazzjonijiet effettwati mill-pjan.23. Il-pjan nazzjonali għandu jikkwantifika t-tnaqqis fl-emissjonijiet annwali mill-installazzjonijiet effettwati mill-pjan li kien kieku jinkiseb bl-applikazzjoni tal-valuri tal-limitu ta' l-emissjoni ta' skart ta' gassijiet u/jew tal-valuri ta' l-emissjoni maħruba taħt l-Artikolu 5(2) u (3) u l-Anness II.24. Il-pjan nazzjonali għandu jikkwantifika t-tnaqqis fl-emissjonijiet annwali mill-installazzjonijiet effettwati mill-pjan li sa jinkiseb bl-implimentazzjoni tiegħu.25. Il-pjan nazzjonali għandu juri li t-tnaqqis taħt il-kriterju 24 għandu jkun kbir talanqas daqs it-tnaqqis taħt il-kriterju 23.Kriterji għall-validazzjoni tal-mezzi li bihom il-konformità mal-pjan sa tintwera skond il-kriterju 14 u l-Artikolu 6(2)26. Il-pjan nazzjonali għandu juri li l-mezzi li bihom tinwera l-konformità mal-pjan ikunu sodi biżżejjed biex jippermettu lill-parti terza tivverfika l-konformità.Xhieda minima aċċettabbli għall-kriterji minn 4 sa 26Hemm erba’ oqsma prinċipali fejn għandha tiġi pprovduta xhieda, abbrevjata kif ġej:(i) L-Istati Membri għandhom iressqu lista ta' l-installazzjonijiet innominati li għandhom ikunu koperti mill-pjan nazzjonali, imqassma għall-anqas skond il-livell ta' l-attività (kif speċifikat fl-Anness II(A) u preferibbilment sal-livell 2 tal-Corinair/EMEP SNAP.(ii) L-Istati Membri għandhom iressqu dettalji ta' kif il-pjan nazzjonali għandu jiġi implimentat mill-awtorità kompetenti tagħhom, inklużi:- l-identifikazzjoni ta' l-awtorità kompetenti,- kif l-iskali taż-żmien għandhom jiġu ssettjati u mmonitorjati mill-awtorità kompetenti,- kif l-awtoritajiet kompetenti għandhom iżommu r-rekords ta' kull installazzjoni li sa tkun koperta mill-pjan nazzjonali,- kif fil-livell ta' installazzjoni dawn ir-rekords sa jkun fihom dettalji dwar l-attivitajiet koperti; il-miżuri li ttieħdu; is-sigħat li matulhom jitħaddem l-apparat; il-valuri tal-limitu ta' l-emissjoni u/jew il-valuri ta' l-emissjoni maħruba u/jew il-miri interim obbligatorji li għandhom jintlaħqu; il-mezzi tal-monitoraġġ/xhieda tal-konformità mal-limiti tal-valuri ta' l-emissjoni u l-valuri ta' emissjoni maħruba,- il-metodi tal-monitoraġġ, ir-rapportaġġ u t-turija tal-konformità mal-pjan. L-Istat Membru għandu jutilizza jew l-approċċ ta' bilanċ tal-massa, skond l-Anness III, inkella l-proċeduri ta' qies għall-konċentrazzjonijiet ta' massa u r-rati tal-kurrenti tal-volum, skond standards internazzjonali jew Ewropej rikonoxxuti. Jekk Stat Membru jipproponi mezzi alternattivi ta' turija, il-pjan nazzjonali għandu jipprovdi xhieda ta' diffikultà komparabbli.(iii) L-Istat Membru għandu jressaq inventarju ta' l-emissjonijiet għall-installazzjonijiet kollha effettwati mill-pjan nazzjonali. L-Istat Membru għandu jipprovdi xhieda fil-forma ta' tagħrif rappreżentattiv u modalitajiet dokumentati li jkunu jippermettu l-verifika indipendenti ta' l-emissjonijiet irrapportati. Dan l-inventarju għandu jkun addattat biex juri l-ekwivalenza mad-Direttiva u l-Istat Membru għandu jipprovdi kalkolazzjonijiet rappreżentattivi tar-riduzzjonijiet fl-emissjonijiet annwali rapportati taħt il-kriterji 23 u 24 biex ikunu jippermettu l-verifika indipendenti tal-modalitajiet tal-kalkolazzjoni.(iv) L-Istati Membri għandhom jiddeskrivu kif il-pjan nazzjonali, il-miri tiegħu, u l-progress ta' l-installazzjonijiet individwali lejn dawn il-miri jitqiegħdu għad-disposizzjoni tal-pubbliku. Jista’ jkun hemm każi fejn ċertu tagħrif jista’ jitqies bħala kunfidenzjali u għalhekk jinżamm l-aċċess pubbliku għalih. L-eżempji jinkludu:- l-identitajiet ta' installazzjonijiet ta' natura militari,- dettalji li jirrigwardaw xi installazzjonijiet fejn l-indikaturi tal-volum tal-produzzjoni jistgħu jkunu kummerċjalment sensittivi, bħal inputs ta' solventi, is-sigħat ta' kemm idum l-operat u r-rati tal-volum tal-kurrent.--------------------------------------------------


title: Deċiżjoni tal-Kunsill (UE) 2016/784 tat-12 ta' Mejju 2016 dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE rigward emenda għall-Protokoll 31 għall-Ftehim ŻEE, dwar kooperazzjoni f'oqsma speċifiċi barra mill-erba' libertajiet (Linja Baġitarja 04 03 01 03)

text:
                  20.5.2016

                  MT

                  Il-Ġurnal Uffiċjali tal-Unjoni Ewropea

                  L 131/70

            DEĊIŻJONI TAL-KUNSILL (UE) 2016/784
      tat-12 ta' Mejju 2016
      dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE rigward emenda għall-Protokoll 31 għall-Ftehim ŻEE, dwar kooperazzjoni f'oqsma speċifiċi barra mill-erba' libertajiet (Linja Baġitarja 04 03 01 03)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 46 u 48, flimkien mal-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b'mod partikolari l-Artikolu 1(3) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Il-Ftehim dwar iż-Żona Ekonomika Ewropea (2) (“il-Ftehim ŻEE”) daħal fis-seħħ fl-1 ta' Jannar 1994.

                  (2)

                  Skont l-Artikolu 98 tal-Ftehim ŻEE, il-Kumitat Konġunt taż-ŻEE jista' jiddeċiedi li jemenda, fost l-oħrajn, il-Protokoll 31 għall-Ftehim ŻEE (“il-Protokoll 31”).

                  (3)

                  Il-Protokoll 31 fih dispożizzjonijiet speċifiċi dwar kooperazzjoni f'oqsma speċifiċi barra mill-erba' libertajiet.

                  (4)

                  Huwa xieraq li l-kooperazzjoni tal-Partijiet Kontraenti għall-Ftehim ŻEE titkompla u tinkludi l-kooperazzjoni dwar il-moviment liberu tal-ħaddiema, il-koordinazzjoni tas-sistemi tas-sigurtà soċjali u l-miżuri għall-migranti, inklużi l-migranti minn pajjiżi terzi.

                  (5)

                  Il-Protokoll 31 għandu għalhekk jiġi emendat sabiex jippermetti li din il-kooperazzjoni estiża tkompli għaddejja wara l-31 ta' Diċembru 2015.

                  (6)

                  Il-pożizzjoni tal-Unjoni fil-Kumitat Konġunt taż-ŻEE għandha għalhekk tkun ibbażata fuq l-abbozz tad-deċiżjoni mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tiġi adottata, f'isem l-Unjoni, fil-Kumitat Konġunt taż-ŻEE dwar l-emenda proposta tal-Protokoll 31 għall-Ftehim ŻEE, dwar kooperazzjoni f'oqsma speċifiċi barra mill-erba' libertajiet, għandha tkun ibbażata fuq l-abbozz tad-Deċiżjoni tal-Kumitat Konġunt taż-ŻEE mehmuż ma' din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fi Brussell, it-12 ta' Mejju 2016.

               Għall-Kunsill

               Il-President

            F. MOGHERINI

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         ABBOZZ
         DEĊIŻJONI TAL-KUMITAT KONĠUNT TAŻ-ŻEE Nru …/2016
         li temenda l-Protokoll 31 għall-Ftehim ŻEE, dwar kooperazzjoni f'oqsma speċifiċi barra mill-erba' libertajiet
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikoli 86 u 98 tiegħu,
         Billi:

                     (1)

                     Huwa xieraq li l-kooperazzjoni tal-Partijiet Kontraenti tal-Ftehim ŻEE tiġi estiża sabiex tinkludi l-kooperazzjoni dwar il-moviment liberu tal-ħaddiema, il-koordinazzjoni tas-sistemi tas-sigurtà soċjali u l-miżuri għall-migranti, inklużi l-migranti minn pajjiżi terzi.

                     (2)

                     Il-Protokoll 31 għall-Ftehim ŻEE għandu għalhekk jiġi emendat sabiex din il-kooperazzjoni estiża tkun tista' tibda sseħħ mill-1 ta' Jannar 2016,

               ADOTTA DIN ID-DEĊIŻJONI:
         Artikolu 1
         Fil-paragrafi 5 u 13 tal-Artikolu 5 tal-Protokoll 31 għall-Ftehim ŻEE, il-kliem “u 2015” jiġi sostitwit bil-kliem “, 2015 u 2016”.
         Artikolu 2
         Din id-Deċiżjoni għandha tidħol fis-seħħ fil-jum wara l-aħħar notifika skont l-Artikolu 103(1) tal-Ftehim ŻEE (*).
         Hija għandha tapplika mill-1 ta' Jannar 2016.
         Artikolu 3
         Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.

            Magħmul fi Brussell,

                  Għall-Kumitat Konġunt taż-ŻEE

                  Il-President

                  Is-Segretarji

                  għall-Kumitat Konġunt taż-ŻEE

            (*)  [Ma huma indikati l-ebda rekwiżiti kostituzzjonali.] [Hemm indikati rekwiżiti kostituzzjonali.]


title: Deċiżjoni (UE) 2015/1640 tal-Parlament Ewropew tad-29 ta' April 2015 dwar l-għeluq tal-kontijiet taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/181

      DEĊIŻJONI (UE) 2015/1640 TAL-PARLAMENT EWROPEW
      tad-29 ta' April 2015
      dwar l-għeluq tal-kontijiet taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2013
      IL-PARLAMENT EWROPEW,

                  —

                  wara li kkunsidra l-kontijiet annwali finali taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2013,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2013, flimkien mar-risposti taċ-Ċentru (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Awtorità għall-implimentazzjoni tal-baġit għas-sena finanzjarja 2013 (05304/2015 — C8–0054/2015),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament ta l-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

                  —

                  wara li kkunsidra r-Regolament tal-Kunsill (KEE) Nru 337/75 tal-10 ta' Frar 1975 li jwaqqaf Ċentru Ewropew għall-Iżvilupp ta' Taħriġ Professjonali (5), u b'mod partikolari l-Artikolu 12a tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness V tar-Regoli ta' Procedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A8-0079/2015),

         1.

            Jinnota li l-kontijiet annwali finali taċ-Ċentru Ewropew għall-Iżvilupp ta' Taħriġ Vokazzjonali huma kif annessi mar-rapport tal-Qorti tal-Awdituri;

         2.

            Japprova l-għeluq tal-kontijiet taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2013;

         3.

            Jagħti istruzzjonijiet lill-President tiegħu biex jgħaddi din id-deċiżjoni lid-Direttur taċ-Ċentru Ewropew għall-Iżvilupp ta' Taħriġ Vokazzjonali, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 442, 10.12.2014, p. 42.

         (2)  Ara n-nota f'qiegħ il-paġna 1.

         (3)  ĠU L 248, 16.9.2002, p. 1.

         (4)  ĠU L 298, 26.10.2012, p. 1.

         (5)  ĠU L 39, 13.2.1975, p. 1.

         (6)  ĠU L 357, 31.12.2002, p. 72.

         (7)  ĠU L 328, 7.12.2013, p. 42.


title: Deċiżjoni (UE) 2015/1659 tal-Parlament Ewropew tad-29 ta' April 2015 dwar il-kwittanza għall-implimentazzjoni tal-baġit tal-Istitut Ewropew għall-Ugwaljanza bejn is-Sessi għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/249

      DEĊIŻJONI (UE) 2015/1659 TAL-PARLAMENT EWROPEW
      tad-29 ta' April 2015
      dwar il-kwittanza għall-implimentazzjoni tal-baġit tal-Istitut Ewropew għall-Ugwaljanza bejn is-Sessi għas-sena finanzjarja 2013
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Istitut Ewropew għall-Ugwaljanza bejn is-Sessi għas-sena finanzjarja 2013,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Istitut Ewropew għall-Ugwaljanza bejn is-Sessi għas-sena finanzjarja 2013, flimkien mat-tweġibiet tal-Istitut (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi pprovduta mill-Qorti tal-Awdituri għas-sena finanzjarja 2013, skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Istitut għall-implimentazzjoni tal-baġit għas-sena finanzjarja 2013 (05304/2015 — C8-0054/2015),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

                  —

                  wara li kkunsidra r-Regolament (KE) Nru 1922/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi Istitut Ewropew għall-Ugwaljanza bejn is-Sessi (5), u b'mod partikolari l-Artikolu 15 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness V tar-Regoli ta' Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għad-Drittijiet tan-Nisa u l-Ugwaljanza bejn is-Sessi (A8-0098/2015),

         1.

            Jagħti l-kwittanza lid-Direttur tal-Istitut Ewropew għall-Ugwaljanza bejn is-Sessi għall-implimentazzjoni tal-baġit tal-Istitut għas-sena finanzjarja 2013;

         2.

            Jippreżenta l-kummenti tiegħu fir-riżoluzzjoni t'hawn taħt;

         3.

            Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur tal-Istitut Ewropew għall-Ugwaljanza bejn is-Sessi, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 442, 10.12.2014, p. 167.

         (2)  Ara n-nota f'qiegħ il-paġna 1.

         (3)  ĠU L 248, 16.9.2002, p. 1.

         (4)  ĠU L 298, 26.10.2012, p. 1.

         (5)  ĠU L 403, 30.12.2006, p. 9.

         (6)  ĠU L 357, 31.12.2002, p. 72.

         (7)  ĠU L 328, 7.12.2013, p. 42.


title: Deċiżjoni tal-Kunsill (UE) 2017/1789 tal-25 ta' Settembru 2017 li tabroga d-Deċiżjoni 2009/415/KE dwar l-eżistenza ta' żbilanċ eċċessiv fil-Greċja

text:
               4.10.2017

               MT

               Il-Ġurnal Uffiċjali tal-Unjoni Ewropea

               L 256/5

         DEĊIŻJONI TAL-KUNSILL (UE) 2017/1789
   tal-25 ta' Settembru 2017
   li tabroga d-Deċiżjoni 2009/415/KE dwar l-eżistenza ta' żbilanċ eċċessiv fil-Greċja
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 126(12) tiegħu,
   Wara li kkunsidra r-Rakkomandazzjoni mill-Kummissjoni Ewropea,
   Billi:

               (1)

               Fis-27 ta' April 2009, wara rakkomandazzjoni mill-Kummissjoni, il-Kunsill iddeċieda, bid-Deċiżjoni tal-Kunsill 2009/415/KE (1) skont l-Artikolu 104(6) tat-Trattat li jistabbilixxi l-Komunità Ewropea (TKE), li kien jeżisti defiċit eċċessiv fil-Greċja. Il-Kunsill innota li d-defiċit tal-gvern laħaq it-3,5 % tal-PDG fl-2007, u b'hekk ogħla mill-valur referenzjarju tat-Trattat ta' 3 % tal-PDG u kien stmat li kien 3,6 % tal-PDG fl-2008 (nett minn miżuri ta' darba biss jew 3,4 % tal-PDG inklużi dawk il-miżuri). Għall-2009, id-defiċit tal-gvern kien ipprojettat li jilħaq l-4,4 % tal-PDG (jew 3,7 % inkluż id-dħul ta' darba). Id-dejn gross tal-gvern kien 94,8 % tal-PDG fl-2007 u 94,6 % tal-PDG fl-2008, ferm ogħla mill-valur referenzjarju tat-Trattat ta' 60 % tal-PDG. Skont it-tbassir interim ta' Jannar 2009 tal-Kummissjoni, il-proporzjon ta' dejn tal-gvern mal-PDG kien ipprojettat li jiżdied aktar għal 96,3 % fl-2009 u 98,5 % tal-PGD fl-2010.

               (2)

               Fis-27 ta' April 2009, skont l-Artikolu 104(7) TKE u l-Artikolu 3(4) tar-Regolament tal-Kunsill (KE) Nru 1467/97 (2), il-Kunsill, abbażi ta' rakkomandazzjoni mill-Kummissjoni, ħareġ Rakkomandazzjoni lill-Greċja biex tikkoreġi d-defiċit eċċessiv sa mhux aktar tard mill-2010, billi ġġib id-defiċit tal-gvern taħt it-3 % tal-PDG b'mod kredibbli u sostenibbli. Għal dak il-għan, il-Kunsill stabbilixxa skadenza tas-27 ta' Ottubru 2009 biex il-Gvern Grieg jieħu azzjoni effikaċi.

               (3)

               Fit-30 ta' Novembru 2009, il-Kunsill stabbilixxa, skont l-Artikolu 126(8) tat-Trattat dwar il-Funzjonament tal-Unjoni Ewropea (TFUE), li l-Greċja ma kinitx ħadet azzjoni effikaċi; għaldaqstant, fis-16 ta' Frar 2010, il-Kunsill, wara rakkomandazzjoni mill-Kummissjoni, avża lill-Greċja skont l-Artikolu 126(9) TFUE biex jieħu miżuri biex jikkoreġi d-defiċit eċċessiv sa mhux aktar tard mill-2012. Il-Kunsill stabbilixxa wkoll skadenza tal-15 ta' Mejju 2010 biex tittieħed azzjoni effikaċi.

               (4)

               Id-deterjorazzjoni ferm serja tas-sitwazzjoni finanzjarja tal-Gvern Grieg wasslet lill-Istati Membri li l-munita tagħhom hija l-euro biex fl-2010, fuq talba mill-Greċja, jiddeċiedu li jipprovdu għajnuna ta' stabbiltà lill-Greċja, bil-ħsieb li jħarsu l-istabbiltà finanzjarja taż-żona tal-euro kollha, b'mod konġunt ma' assistenza multilaterali pprovduta mill-Fond Monetarju Internazzjonali. Minn Marzu 2012, l-għajnuna pprovduta mill-Istati Membri li l-munita tagħhom hija l-euro ħadet il-forma ta' self mill-Faċilità Ewropea ta' Stabbiltà Finanzjarja.

               (5)

               Fl-10 ta' Mejju 2010, il-Kunsill adotta d-Deċiżjoni 2010/320/UE (3), li kienet indirizzata lill-Greċja skont l-Artikolu 126(9) u l-Artikolu 136 TFUE bl-għan li ssaħħaħ u tapprofondixxi s-sorveljanza fiskali u li tavża lill-Greċja biex tieħu miżuri għat-tnaqqis tad-defiċit li jitqiesu neċessarji għall-korrezjoni tad-defiċit eċċessiv sa mhux aktar tard mill-2014.

               (6)

               Id-Deċiżjoni 2010/320/UE ġiet emendata b'mod sostanzjali diversi drabi. Hija ġiet irriformulata fit-12 ta' Lulju 2011, bid-Deċiżjoni tal-Kunsill 2011/734/UE (4). Sussegwentement, id-Deċiżjoni 2011/734/UE ġiet emendata diversi drabi bejn it-8 ta' Novembru 2011 u Diċembru 2012 (5).

               (7)

               Fit-8 ta' Lulju 2015, il-Greċja talbet assistenza finanzjarja mill-Mekkaniżmu Ewropew ta' Stabbiltà (“MES”) fil-forma ta' self għal tliet snin, u, fit-12 ta' Lulju 2015, intlaħaq qbil fil-prinċipju dwar l-għoti ta' self ta' ammont sa EUR 86 000 miljun lill-Greċja.

               (8)

               Skont ir-Regolament (UE) Nru 472/2013 tal-Parlament Ewropew u tal-Kunsill (6), u b'mod partikolari l-Artikolu 7 tiegħu, Stat Membru li jitlob assistenza finanzjarja mill-MES irid iħejji programm ta' aġġustament makroekonomiku (“il-Programm”) għall-approvazzjoni mill-Kunsill. Jenħtieġ li tali programm jiżgura l-adozzjoni ta' sett ta' riformi meħtieġa sabiex titjieb is-sostenibbiltà tal-finanzi pubbliċi u l-kuntest regolatorju.

               (9)

               Il-Programm imħejji mill-Greċja ġie approvat bid-Deċiżjoni ta' Implimentazzjoni tal-Kunsill (UE) 2015/1411 (7). Fid-19 ta' Awwissu 2015 ġie ffirmat il-Memorandum ta' Qbil dwar il-Kondizzjonalità Speċifika tal-Politika Ekonomika bejn il-Kummissjoni f'isem il-MES u l-awtoritajiet Griegi.

               (10)

               Fid-19 ta' Awwissu 2015, il-Kunsill fuq Rakkomandazzjoni mill-Kummissjoni adotta d-Deċiżjoni (UE) 2015/1410 (8) skont l-Artikolu 126(9) TFUE u avża lill-Greċja biex tieħu miżuri għat-tnaqqis tad-defiċit li huma meqjusa neċessarji biex tiġi rimedjata s-sitwazzjoni ta' defiċit eċċessiv sa mhux aktar tard mill-2017.

               (11)

               F'konformità mal-Artikolu 10(2)(a) tar-Regolament (UE) Nru 472/2013, il-Greċja ġiet eżentata minn rappurtar separat taħt il-proċedura ta' defiċit eċċessiv u rrapportat fil-qafas tal-Programm.

               (12)

               F'Ġunju 2016, il-Greċja ikkompletat b'mod pożittiv l-ewwel reviżjoni tal-Programm. Fil-15 ta' Ġunju 2017, il-Grupp tal-Euro laqa' l-implimentazzjoni tal-azzjonijiet prijoritarji tat-tieni reviżjoni mill-Greċja, u b'hekk witta t-triq għall-għeluq ta' dik ir-reviżjoni. Il-laqgħat tal-Grupp tal-Euro tal-24 ta' Mejju 2016 u tal-15 ta' Ġunju 2017 ipprovdew kjarifika dwar il-miżuri li jittieħdu biex tkun żgurata s-sostenibbiltà tad-dejn Grieg jekk ikun meħtieġ, wara l-kompletament b'mod pożittivs tal-Programm.

               (13)

               Skont l-Artikolu 4 tal-Protokoll (Nru 12) dwar il-proċedura ta' defiċit eċċessiv annessa mat-Trattat dwar l-Unjoni Ewropea u mat-TFUE, il-Kummissjoni tipprovdi d-data għall-implimentazzjoni tal-proċedura. Bħala parti mill-applikazzjoni ta' dak il-Protokoll, l-Istati Membri għandhom jinnotifikaw data dwar id-defiċit u d-dejn tal-gvern u l-varjabbli assoċjati oħra darbtejn fis-sena, jiġifieri qabel l-1 ta' April u qabel l-1 ta' Ottubru, skont l-Artikolu 3 tar-Regolament tal-Kunsill (KE) Nru 479/2009 (9).

               (14)

               Il-Kunsill jieħu deċiżjonijiet biex jiġu abrogati deċiżjonijiet dwar l-eżistenza ta' defiċit eċċessiv abbażi tad-data notifikata. Barra minn hekk, jenħtieġ li deċiżjoni dwar l-eżistenza ta' sitwazzjoni ta' defiċit eċċessiv tiġi abrogata biss jekk it-tbassir tal-Kummissjoni jindika li d-defiċit ma jkunx ser jaqbeż il-valur referenzjarju tat-Trattat ta' 3 % tal-PDG tul il-perjodu ta' tbassir (10).

               (15)

               Abbażi tad-data pprovduta mill-Kummissjoni (Eurostat) skont l-Artikolu 14 tar-Regolament (KE) Nru 479/2009, wara n-notifika mill-Greċja f'April 2017, l-ewwel reviżjoni tal-Programm u t-tbassir tar-rebbiegħa tal-2017 tal-Kummissjoni, il-konklużjonijiet li ġejjin huma ġġustifikati:

                           —

                           Mill-2009 'l hawn, meta d-defiċit laħaq il-livell massimu tiegħu ta' 15,1 % tal-PDG, il-bilanċ tal-gvern tjieb b'mod konsistenti, u d-defiċit naqas għal 5,9 % fl-2015 (3,2 % tal-PDG eskluż l-impatt nett tal-interventi tal-gvern relatati mal-appoġġ tas-settur finanzjarju kif irrappurtat mill-Eurostat) u eventwalment sar surplus ta' 0,7 % tal-PDG fl-2016 (11). It-tnaqqis tad-defiċit inkiseb bis-saħħa ta' trażżin fl-infiq u konsolidament tad-dħul tal-gvern, b'rata bejn wieħed u ieħor ugwali bejn it-tnejn.

                           —

                           Filwaqt li jitqies il-pakkett fiskali adottat fil-kuntest tal-ewwel reviżjoni, li huwa pprojettat li jrendi 3 % tal-PDG tul l-2018, u l-miżuri maqbula taħt it-tieni reviżjoni bl-għan li jikkumpensaw parzjalment għall-implikazzjonijiet baġitarji tat-tnedija nazzjonali tal-iskema ta' Dħul Minimu ta' Solidarjetà, it-tbassir tar-rebbiegħa 2017 tal-Kummissjoni jipprojetta defiċit ta' 1,2 % tal-PDG fl-2017 u, abbażi ta' suppożizjoni ta' ebda bidla fil-politika, surplus ta' 0,6 % tal-PDG fl-2018. Il-miżuri deskritti fl-Istrateġija Fiskali tat-Terminu l-Medju għall-2018-2021, adottata mill-awtoritajiet Griegi f'Mejju 2017, wara d-data limitu tat-tbassir tar-rebbiegħa 2017 tal-Kummissjoni, huma mistennija jtejbu l-eżitu fiskali pprojettat għall-2018 u matul it-terminu medju. Għaldaqstant, id-defiċit għandu jibqa' taħt il-valur referenzjarju ta' 3 % tal-PDG stabbilit mit-Trattati matul il-perjodu ta' tbassir.

                           —

                           Minħabba d-defiċits baġitarji kbar, it-tnaqqis fil-PDG nominali u l-appoġġ finanzjarju għas-settur bankarju, u minkejja r-ristrutturar tad-dejn sinifikanti fl-2012, il-proporzjon tad-dejn tal-gvern mal-PDG tal-Greċja żdied minn 109,4 % fl-2008 (12) għal 179,0 % fl-2016. B'mod partikolari, il-proporzjon tad-dejn mal-PDG tal-Greċja żdied minn 177,4 % fl-2015 għal 179,0 % fl-2016 għar-raġuni li s-surplus fiskali fl-2016 ġie parzjalment użat biex jinbnew ir-riżervi neċessarji ta' likwidità. Iż-żieda kienet relatata wkoll mal-aġġustament pożittiv ulterjuri bejn l-istokk u l-flussi minħabba l-ikklerjar tal-arretrati li, f'konformità mar-regoli statistiċi, ma kinux irreġistrati fid-dejn tal-gvern. Il-proporzjon tad-dejn mal-PDG huwa pprojettat li jibqa' bejn wieħed u ieħor stabbli fl-2017, hekk kif ikompli l-programm ta' kklerjar tal-arretrati; imma fl-2018 huwa mistenni li jonqos għal 174,6 % tal-PDG bis-saħħa ta' surplus fiskali u kundizzjonijiet ċikliċi favorevoli.

               (16)

               Wara l-pubblikazzjoni mill-Kummissjoni (Eurostat), f'April 2017, tal-eżitu fiskali tal-Greċja għall-2016, u abbażi tat-tbassir tar-rebbiegħa 2017 tal-Kummissjoni, il-Greċja tissodisfa l-kondizzjonijiet biex il-Kunsill ikun jista' jabroga d-deċiżjoni tiegħu dwar l-eżistenza ta' defiċit eċċessiv fil-Greċja. Fl-istess ħin, diversi elementi, inkluża t-trajettorja fiskali fit-terminu medju, li huma rilevanti għal rakkomandazzjoni tal-Kummissjoni biex il-Kunsill jabroga d-deċiżjoni tiegħu dwar l-eżistenza ta' defiċit eċċessiv fil-Greċja, kienu wkoll is-suġġett ta' diskussjonijiet fil-laqgħa tal-Grupp tal-Euro tal-15 ta' Ġunju 2017.

               (17)

               Mill-2017, li tiġi s-sena ta' wara l-korrezzjoni tad-defiċit eċċessiv, il-Greċja hija soġġetta għall-parti preventiva tal-Patt ta' Stabbiltà u Tkabbir u ser tkompli tiġi mmonitorjata taħt il-Programm li jkopri l-perjodu sa nofs l-2018. Minn hemm 'il quddiem, jenħtieġ li l-Greċja tagħmel progress lejn l-objettiv baġitarju fit-terminu medju b'ritmu xieraq, inkluż billi tirrispetta l-parametruta' riferiment għall-infiq, u tikkonforma mal-kriterju tad-dejn skont l-Artikolu 2(1a) tar-Regolament (KE) Nru 1467/97.

               (18)

               Skont l-Artikolu 126(12) TFUE, deċiżjoni tal-Kunsill dwar l-eżistenza ta' defiċit eċċessiv għandha tiġi abrogata meta, fil-fehma tal-Kunsill, id-defiċit eċċessiv fl-Istat Membru kkonċernat ikun ġie korreġut.

               (19)

               Fil-fehma tal-Kunsill, id-defiċit eċċessiv fil-Greċja ġie korreġut u għalhekk jenħtieġ li d-Deċiżjoni 2009/415/KE tiġi abrogata,

         ADOTTA DIN ID-DEĊIŻJONI:
   Artikolu 1
   Minn valutazzjoni ġenerali jirriżulta li s-sitwazzjoni ta' defiċit eċċessiv fil-Greċja ġiet korreġuta.
   Artikolu 2
   Id-Deċiżjoni 2009/415/KE hija b'dan abrogata.
   Artikolu 3
   Din id-Deċiżjoni hija indirizzata lir-Repubblika Ellenika.

      Magħmul fi Brussell, il-25 ta' Settembru 2017.

            Għall-Kunsill

            Il-President

         M. MAASIKAS

      (1)  Id-Deċiżjoni tal-Kunsill 2009/415/KE tas-27 ta' April 2009 dwar l-eżistenza ta' żbilanċ eċċessiv fil-Greċja (ĠU L 135, 30.5.2009, p. 21).

      (2)  Ir-Regolament tal-Kunsill (KE) Nru 1467/97 tas-7 ta' Lulju 1997 dwar li titħaffef u tiġi ċċarata l-implimentazzjoni tal-proċedura ta' defiċit eċċessiv (ĠU L 209, 2.8.1997, p. 6).

      (3)  Id-Deċiżjoni tal-Kunsill 2010/320/UE tal-10 ta' Mejju 2010 indirizzata lill-Greċja bil-għan li ssaħħaħ u tapprofondixxi s-sorveljanza fiskali u li tavża lill-Greċja biex tieħu miżuri għat-tnaqqis tad-defiċit, liema miżuri huma meqjusa neċessarji sabiex tiġi rimedjata s-sitwazzjoni ta' defiċit eċċessiv (ĠU L 145, 11.6.2010, p. 6).

      (4)  Id-Deċiżjoni tal-Kunsill 2011/734/UE tat-12 ta' Lulju 2011 indirizzata lill-Greċja bl-għan li ssaħħaħ u tapprofondixxi s-sorveljanza fiskali u li tavża lill-Greċja biex tieħu miżuri għat-tnaqqis tad-defiċit, liema miżuri huma meqjusa neċessarji sabiex tiġi rimedjata s-sitwazzjoni ta' defiċit eċċessiv (ĠU L 296, 15.11.2011, p. 38).

      (5)  Id-Deċiżjoni tal-Kunsill 2011/791/UE tat-8 ta' Novembru 2011 li temenda d-Deċiżjoni 2011/734/UE indirizzata lill-Greċja bil-għan li ssaħħaħ u tapprofondixxi s-sorveljanza fiskali u li tavża lill-Greċja biex tieħu miżuri għat-tnaqqis tad-defiċit liema miżuri huma meqjusa neċessarji sabiex tiġi rimedjata s-sitwazzjoni ta' defiċit eċċessiv (ĠU L 320, 3.12.2011, p. 28); id-Deċiżjoni tal-Kunsill 2012/211/UE tat-13 ta' Marzu 2012 li temenda d-Deċiżjoni 2011/734/UE indirizzata lill-Greċja bil-ħsieb li ssaħħaħ u tapprofondixxi s-sorveljanza fiskali u li tinnotifika lill-Greċja sabiex tieħu miżuri għat-tnaqqis tad-defiċit li huma meqjusa neċessarji sabiex tiġi rimedjata s-sitwazzjoni ta' defiċit eċċessiv (ĠU L 113, 25.4.2012, p. 8); id-Deċiżjoni tal-Kunsill 2013/6/UE tal-4 ta' Diċembru 2012 li temenda d-Deċiżjoni 2011/734/UE indirizzata lill-Greċja bl-għan li ssaħħaħ u tapprofondixxi s- sorveljanza fiskali u li tavża lill-Greċja biex tieħu miżuri għat-tnaqqis tad-defiċit liema miżuri huma meqjusa neċessarji sabiex tiġi rimedjata s-sitwazzjoni ta' defiċit eċċessiv (ĠU L 4, 9.1.2013, p. 40).

      (6)  Ir-Regolament (UE) Nru 472/2013 tal-Parlament Ewropew u tal-Kunsill tal-21 ta' Mejju 2013 dwar it-tisħiħ tas-sorveljanza ekonomika u baġitarja tal-Istati Membri fiż-żona tal-euro li jesperjenzaw jew ikunu mhedda b'diffikultajiet gravi fir-rigward tal-istabbiltà finanzjarja tagħhom (ĠU L 140, 27.5.2013, p. 1).

      (7)  Id-Deċiżjoni ta' Implimentazzjoni tal-Kunsill (UE) 2015/1411 tad-19 ta' Awwissu 2015 li tapprova l-programm ta' aġġustament makroekonomiku tal-Greċja (ĠU L 219, 20.8.2015, p. 12). Id-Deċiżjoni ta' Implimentazzjoni (UE) 2015/1411 ġiet ippubblikata mill-ġdid fil-lingwi uffiċjali kollha fil-ĠU L 91, 7.4.2016, p. 27.

      (8)  Id-Deċiżjoni tal-Kunsill (UE) 2015/1410 tad-19 ta' Awwissu 2015 li tavża lill-Greċja biex tieħu miżuri għat-tnaqqis tad-defiċit li huma meqjusa neċessarja biex jagħmlu tajjeb għas-sitwazzjoni ta' defiċit eċċessiv (ĠU L 219, 20.8.2015, p. 8). Id-Deċiżjoni (UE) 2015/1410 ġiet ippubblikata mill-ġdid fil-lingwi uffiċjali kollha fil-ĠU L 91, 7.4.2016, p. 18.

      (9)  Ir-Regolament tal-Kunsill (KE) Nru 479/2009 tal-25 ta' Mejju 2009 dwar l-applikazzjoni tal-Protokoll dwar il-proċedura tal-iżbilanċ eċċessiv anness mat-Trattat li jistabbilixxi l-Komunità Ewropea (ĠU L 145, 10.6.2009, p. 1).

      (10)  F'konformità ma' “Specifications on the implementation of the Stability and Growth Pact and Guidelines on the format and content of Stability and Convergence Programmes”, kif maqbula mill-Kumitat Ekonomiku u Finanzjarju (KEF) fil-15 ta' Mejju 2017. Ara: http://data.consilium.europa.eu/doc/document/ST-9344-2017-INIT/en/pdf

      (11)  Abbażi tad-data pprovduta mill-Eurostat, il-bilanċ primarju tal-gvern laħaq it-3,9 % tal-PDG fl-2016. F'termini tad-definizzjoni stabbilita fil-Programm, il-bilanċ primarju kien ta' 4,2 % tal-PDG. Id-definizzjoni stabbilita fil-Programm teskludi l-kost ta' darba tar-rikapitalizzazzjonijiet tal-banek, l-infiq relatat mal-migrazzjoni nett tat-trasferimenti tal-Unjoni, it-trasferimenti relatati mad-deċiżjonijiet tal-Istati Membri li l-munita tagħhom hija l-euro rigward l-introjtu tal-banek ċentrali nazzjonali taż-żona tal-euro (profitti ekwivalenti SMP u ANFA) u parti mir-rikavati tal-privatizzazzjoni, imma inkluża l-bidla tal-fondi ta' rifużjonijiet tat-taxxa pendenti mhux ipproċessati.

      (12)  Il-proporzjon tad-dejn mal-PDG fl-2008 ġie rivedut 'il fuq mill-valur ippubblikat inizjalment ta' 94,6 % tal-PDG minħabba reviżjonijiet statistiċi li jaffettwaw kemm id-dejn tal-gvern u kemm il-PDG.